cyanic-selkie/wikianc huggingface dataset:
പരിയേറും പെരുമാൾ
കഥാസംഗ്രഹം
പുളിയങ്കുളം എന്ന ഊരിലെ ചെറുപ്പക്കാരുടെ വിനോദം മൃഗവേട്ടയാണ്. മൃഗവേട്ടക്ക് അവർ നായകളെ ഉപയോഗിക്കുന്നു. അങ്ങനെ വേട്ട കഴിഞ്ഞ് തരിശായി കിടക്കുന്ന ഭൂമിക്ക് നടുവിലെ ജലാശയത്തിൽ നായകളെ കുളിപ്പിക്കുന്നതാണ് ചിത്രത്തിലെ ആദ്യ രംഗം. ആ സ്ഥലത്തേക്ക് മേൽ ജാതിയിൽ പെട്ട ചിലർ വരുന്നു, അതുകണ്ട് പരിയും (കതിർ) കൂട്ടുകാരും തങ്ങളുടെ നായ്ക്കളുമൊത്ത് അവിടെനിന്നും മാറുന്നു. മേൽജാതിക്കാരായ അവർ കുളിച്ചിരുന്ന ആ ജലാശയത്തിൽ മൂത്ര വിസർജനം നടത്തുകയും, കറുപ്പി എന്ന പരിയുടെ പട്ടിയെ തോർത്തു മുണ്ടുകൊണ്ട് റെയിൽ പാളത്തിൽ കെട്ടിവെച്ച് ട്രെയിനിടിപ്പിച്ച് കൊല്ലുകയും ചെയ്യുന്നു. കറുപ്പിയെന്ന നായയുടെ കൊലപാതകത്തിലൂടെയാണ് പരിയേറും പെരുമാൾ സിനിമ ആരംഭിക്കുന്നത്. പുളിയാൻകുളം എന്ന കാർഷിക ഗ്രാമത്തിൽ നിന്ന് തിരുനൽവേലി ലോ കോളേജിൽ നിയമ പഠനത്തിനെത്തുന്ന പരിയേറും പെരുമാളിലൂടെ കഥ വികസിക്കുന്നു. കോളേജിൽ ആദ്യദിനം എത്തിയ പെരുമാളോട് ആരാകണം എന്ന ചോദ്യത്തിന് എന്ക്ക് സാക്ഷാൽ ബി.ആർ.അംബേദ്ക്കറെപ്പോലെ ആകണമെന്നാണ് പ്രതികരിക്കുന്നത്. കോളേജിലെ ആദ്യദിനത്തിൽ അച്ഛനെക്കുറിച്ച് ചോദിച്ചപ്പോൾ തെരുവുനർത്തകനായിട്ടും കാളവണ്ടിക്കാരൻ എന്നാണ് പ്രതികരിക്കുന്നത്. രക്ഷിതാവിനെ കോളേജിലേക്ക് കൊണ്ടുവരാൻ പറഞ്ഞപ്പോൾ വാടകയ്ക്കെടുത്ത് രക്ഷിതാവിനെ കൊണ്ടു വരുന്നു. എന്നാൽ ഇതൊന്നും തന്റെ അസ്തിത്വമല്ല എന്ന തിരിച്ചറിവിൽ അച്ഛനെയും തൊഴിലിനെയും ധീരമായി തുറന്നു പറയുന്നുണ്ട്. അംബാസമുദ്രത്തിൽ നിന്നും എത്തുന്ന നായിക ജ്യോതി മഹാലക്ഷ്മി (ആനന്ദി ) മേൽ ജാതിക്കാരിയാണ്. ഇംഗ്ലീഷിൽ പിന്നോക്കം നിന്ന പെരുമാളിനെ അവൾ പഠിക്കാൻ സഹായിക്കുന്നു. ജാതി, മതം, ദേശം എന്നിവ അവർക്കൊരു തടസ്സമായി നിൽക്കുന്നില്ല. ജ്യോതിയും പെരുമാളും തമ്മിലുള്ള അടുപ്പം വീട്ടുകാരെ അസ്വസ്ഥമാക്കുന്നതോടൊപ്പം കഥ വേറൊരു വഴിയിലൂടെ സഞ്ചരിക്കുന്നു. ചിത്രത്തിലെ നായികയായ മേൽ ജാതിയിൽപ്പെട്ട ജ്യോതി മഹാലക്ഷ്മി പരിയുമായി പ്രണയത്തിലാണ്. ജ്യോതിയുടെ ജ്യേഷ്ഠത്തിയുടെ വിവാഹത്തിന് ജ്യോതി പരിയെ ക്ഷണിക്കുന്നു. അവിടെയെത്തുമ്പോൾ ജ്യോതിയുടെ അച്ഛനും സഹോദരങ്ങളും പരിയെ ഭീകരമായി മർദ്ദിക്കുകയും അയാളുടെ മേൽ മൂത്ര വിസർജനം നടത്തുകയും ചെയ്യുന്നു. ഇതിൻറെ പേരിൽതന്നെ അയാളെ കൊല്ലാൻ ശ്രമിക്കുന്നത് റെയിൽ പാളത്തിൽ ബോധരഹിതനായി കിടത്തി കൊണ്ടാണ്.
ചിത്രത്തിന്റെ  അവസാന രംഗത്തിൽ, ജോ തന്റെ പിതാവിനെ പരിയനെ കാണാൻ കൊണ്ടുവരുന്നു, അവർക്കായി ചായ വാങ്ങാൻ പോകുമ്പോൾ, ജോയുടെ പിതാവ് ചെയ്ത തെറ്റിന് ക്ഷമ ചോദിക്കുന്നു. അദ്ദേഹം പരിയനോട് നന്നായി സംസാരിക്കുന്നു, എന്നിട്ട് പറയുന്നു,
"നാളെ എന്തും ഏതു രൂപത്തിലും മാറ്റം വന്നുകൂടെ ?   . ആർക്കു പറയാൻ കഴിയും ?"
ഇതിന് പരിയൻ മറുപടി നൽകുന്നു, "നിങ്ങൾ നിങ്ങളായി ഇരിക്കുന്നത് വരെയും ഞാൻ നായായി ഇരിക്കണം എന്ന് നിങ്ങൾ വിചാരിക്കുന്നത്  വരെയും ഇവിടെ ഒരു മാറ്റവും സംഭവിക്കാൻ പോകുന്നില്ല .എല്ലാം ഇത് പോലെ തന്നെ തുടരും",
ഇന്ത്യയിൽ നിലവിൽ ഉള്ള ജാതീയ അസമത്വത്തെക്കുറിച്ച് സൂചിപ്പിച്ചു കൊണ്ടാണ് സിനിമ അവസാനിക്കുന്നത്. ,
അവലംബം
വർഗ്ഗം:2018-ൽ പുറത്തിറങ്ങിയ തമിഴ് ചലച്ചിത്രങ്ങൾ
കോണീയ പ്രവേഗം
"ഭൗതികശാസ്ത്രത്തിൽ, കോണീയ പ്രവേഗം (Angular Velocity) എന്നത് കോണീയ സ്ഥാനഭ്രംശ മാറ്റത്തിന്റെ നിരക്കായി നിർവചിച്ചിരിക്കുന്നു. ഒരു വസ്തുവിന്റെ ആങ്കുലാർ വേഗതയുടേയും, ആ വസ്തു കറങ്ങുന്ന അച്ചുതണ്ടിന്റെയും കാര്യത്തിൽ ഇതൊരു സദിശ അളവാണ് (കൃത്യമായി പറഞ്ഞാൽ, pseudovector). കോണീയ പ്രവേഗത്തിന്റെ എസ്. ഐ യൂണിറ്റ് റേഡിയൻസ് പ്രതി സെക്കന്റ് (radians per second) ആണ്. എങ്കിലും മറ്റ് യൂണിറ്റുകളായ ഡിഗ്രീസ് പെർ സെക്കന്റ് (degrees per second), ഡിഗ്രീസ് പെർ അവർ (degrees per hour) തുടങ്ങിയവയിലെല്ലാം ഇത് അളക്കാം. കോണീയ പ്രവേഗത്തെ സാധാരണയായി ഒമേഗ (ω, അപൂർവ്വമായി Ω) എന്ന ചിഹ്നം കൊണ്ട് സൂചിപ്പിക്കുന്നു."
അവലംബം
Vecteur vitesse angulaire
ഷാജഹാൻ (ചലച്ചിത്രം)
രവി അപ്പുലു രചനയും സംവിധാനവും നിർവ്വഹിച്ച് 2001-ൽ പുറത്തിറങ്ങിയ ഒരു തമിഴ് റൊമാന്റിക് ത്രില്ലർ ചലച്ചിത്രമാണ് ഷാജഹാൻ. വിജയ്, വിവേക്, റിച്ചാ പലോട് എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൽ ദേവൻ ആണ് പ്രതിനായക വേഷം കൈകാര്യം ചെയ്തിരിക്കുന്നത്. 2001-ൽ ദീപാവലി റീലീസ്‌ ആയി ചിത്രം തീയേറ്ററിൽ എത്തി.
കഥ
സ്നേഹിക്കുന്നവരെ ഒന്നിച്ചു ചേർക്കാൻ എന്തും ചെയുന്ന അശോക് (വിജയ് ) എന്ന ചെറുപ്പക്കാരന്റെ കഥയാണ് ചിത്രം പറയുന്നത്.
എം.എസ്. നരസിംഹൻ
ഭാരതീയനായ ഒരു ഗണിതശാസ്ത്രജ്ഞനാണ് മുദുംബെ ശേഷാചലു നരസിംഹൻ (ജനനം 1932). ആന്ധ്രാപ്രദേശിലെ അനന്തപുർ എന്ന ഗ്രാമത്തിലാണ് അദ്ദേഹം ജനിച്ചത്. .
വിദ്യാഭ്യാസം
[[പ്രമാണം:Narasimhan Margulis.jpg|thumb|left|എം.എസ്. നരസിംഹൻ (ഇടത്) ഗൃഗറി മാർഗുലിസിനൊപ്പം (2007ലെ ചിത്രം)]]
മദ്രാസ് ലയോള കോളേജിൽ നിന്നു ബിരുദപഠനം പൂർത്തിയാക്കിയ നരസിംഹൻ, ലയോളാ കോളേജിൽ ഫാദർ റാസിന്റെ ശിഷ്യനായിരുന്നു. ഫാദർ റാസിൻ, ഫ്രഞ്ച് ഗണിതശാസ്ത്രജ്ഞരായ ഏലീ കർട, ഴാക്ക് അഡമാർ എന്നിവരുമായി ചേർന്ന് അദ്ധ്യയനം നടത്തിയിരുന്നു. പിൽക്കാലത്ത് ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ നിന്നു ബിരുദാനന്തര ബിരുദവും മുംബൈ സർവ്വകലാശാലയിൽ നിന്നു ഡോക്ടറേറ്റും നേടിയ നരസിംഹൻ വിവിധ ഗവേഷണ സ്ഥാപനങ്ങളിൽ സേവനം  അനുഷ്ഠിച്ചിട്ടുണ്ട്.
നരസിംഹൻ - ശേഷാദ്രി സിദ്ധാന്തം രൂപപ്പെടുത്തിയതിൽ നരസിംഹന്റെ പങ്ക് ഗണനീയമാണ്.
അവലംബം
വർഗ്ഗം:ഗണിതശാസ്ത്രജ്ഞർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:1932-ൽ ജനിച്ചവർ വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
അറിഞ്ഞീൽ
ഇന്ത്യയിലെ പശ്ചിമഘട്ടപ്രദേശങ്ങളിൽ (പ്രധാനമായും കേരളം, കർണ്ണാടകം ) കണ്ടുവരുന്ന ഒരു മത്സ്യമാണ് അറിഞ്ഞീൽ (Western Ghat glassy perchlet). .
വിതരണം
കേരളത്തിലെ ഇടനാടൻ പുഴകളിൽ സാധാരണയായി കണ്ടുവരുന്ന, ഇപ്പോൾ അപൂർവ്വമായിക്കൊണ്ടിരിക്കുന്ന ഒരു മത്സ്യമാണിത്.
ശരീരപ്രകൃതി
പരമാവധി വലിപ്പം 12 സെന്റിമീറ്റർ. ശരീരത്തിന്റെ മുകളിൽ ഒരു മുള്ളു മുന്നോട്ടു കാണാം അത് കൊണ്ട് ഇവ മീൻ പിടുത്ത വലയിൽ കൂടുതലായും അകപ്പെട്ടു പോകുന്നു കൂട്ടമായി പാറയുടെ വിടവുകളിലും കൽ കൂട്ടങ്ങളിലും കാണാം ചെറിയ മൽസ്യങ്ങൾ ആണ് പ്രധാന ആഹാരം
മെഥൈൽടെസ്റ്റോസ്റ്റിറോൺ
ആൻഡ്രോയിഡ്, മെറ്റാൻഡ്രൻ, ടെസ്റ്റ്ഡ് എന്നീ ബ്രാൻഡ് പേരുകളിൽ വിൽക്കുന്ന മെഥൈൽടെസ്റ്റോസ്റ്റിറോൺ പുരുഷന്മാരിl ടെസ്റ്റോസ്റ്റിറോൺ അളവ് കുറയുക, ആൺകുട്ടികളിൽ പ്രായമായിട്ടും അതിന്റെ ലക്ഷണങ്ങൾ കാണിക്കാത്തവർ എന്നിവരിൽ കുറഞ്ഞ അളവിൽ, ഒരു ഘടകമായി ഉപയോഗിക്കുന്ന ആൻഡ്രോജൻ, അനാബോളിക് സ്റ്റിറോയിഡ് (എഎഎസ്) മരുന്നാണ്. ഇംഗ്ലീഷ്: (Methyltestosterone) ആർത്തവവിരാമം സംഭവിക്കുന്നവരിലെ ഹോർമോൺ തെറാപ്പി, ഹൊട്ട്ഫ്ലാഷുകൾ, ഓസ്റ്റിയോപൊറോസിസ്, സ്ത്രീകളിലെ ലൈംഗികാഭിലാഷക്കുറവ് സ്ത്രീകളിലെ സ്തനാർബുദം എന്നിവയ്ക്കുള്ള ചികിത്സക്ക് ഇത് ഉപയോഗിക്കുന്നു. ഇത് വായിലൂടെ എടുക്കുകയോ കവിളിലോ നാക്കിന് താഴെയോ പിടിക്കുകയോ ചെയ്യുന്നു.
അറിഞ്ഞീൽ
ഉപയോഗം
ഭക്ഷ്യയോഗ്യമാണ്. അക്വേറിയങ്ങളിലും ഉപയോഗിക്കാറുണ്ട്.
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
പിപ്പാൽ പഞ്ചായത്ത്, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് പിപ്പാൽ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് പിപ്പാൽ സ്ഥിതിചെയ്യുന്നത്. പിപ്പാൽ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് പിപ്പാൽ ൽ 0 വീടുകൾ ഉണ്ട്. ആകെ ജനസംഖ്യ 0 ആണ്. ഇതിൽ 0 പുരുഷന്മാരും 0 സ്ത്രീകളും ഉൾപ്പെടുന്നു. പിപ്പാൽ ലെ സാക്ഷരതാ നിരക്ക് 0 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. പിപ്പാൽ ലെ 6 വയസ്സിനു താഴെയുള്ള കുട്ടികളുടെ എണ്ണം 0 ആണ്. ഇത് പിപ്പാൽ ലെ ആകെ ജനസംഖ്യയുടെ 0 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 0 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 0 പുരുഷന്മാരും 0 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 0 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 0 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
പിപ്പാൽ ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
മൈറ്റോകോണ്ഡ്രിയൽ റീപ്ലേസ്മെന്റ് തെറാപ്പി
ഒന്നോ അതിലധികമോ സെല്ലുകളിൽ മൈറ്റോകോൺ‌ഡ്രിയയെ മാറ്റിസ്ഥാപിക്കുന്നതു വഴി രോഗങ്ങളെ പൂർണ്ണമായും  തടയുന്നതിനോ തീവ്രത കുറയ്ക്കുന്നതിനോ  മൈറ്റോകോൺ‌ഡ്രിയൽ റീപ്ലമെൻറ് തെറാപ്പി(എം ആർ ടി )  എന്ന് പറയുന്നു. ഇൻ   വിട്രോ ഫെര്ട്ടിലൈസേഷന്റെ     െ ഒരു പ്രത്യേക രൂപമായാണ് എം‌ആർ‌ടി ഉത്ഭവിച്ചത്. ഇങ്ങനെയുള്ള സാങ്കേതിക വിദ്യയിൽകുഞ്ഞിന്റെ മൈറ്റോകോൺ‌ഡ്രിയൽ ഡി‌എൻ‌എ മുഴുവനായോ ഭാഗികമായോ ഒരു മൂന്നാം കക്ഷിയിൽ നിന്നാണ് വരുന്നത്.
അമ്മമാർക്ക് മൈറ്റോകോൺ‌ഡ്രിയൽ ഡി‌എൻ‌എ രോഗ ബാധിതമായ അവസ്ഥയിലാണ് ഈ സാങ്കേതിക വിദ്യ പ്രയോജന പ്രദ മാകുന്നത്.ഈ ചികിത്സ രീതിക്ക് യുണൈറ്റഡ് കിങ്ങ്ഡം അനുമതി നൽകിയിട്ടുണ്ട്. കേടുവന്ന കോശ കലകളിൽ മൈറ്റോകോൺ‌ഡ്രിയയെ മാറ്റിസ്ഥാപിക്കുന്നതിനായി ഓട്ടോലോഗസ് മൈറ്റോകോൺ‌ഡ്രിയ ഉപയോഗിക്കുന്നതാണ് രണ്ടാമത്തെ ഉപയോഗം. കാർഡിയാക്-കോംപ്രമൈസ്ഡ് നവജാതശിശുക്കളെ ചികിത്സിക്കാൻ യുണൈറ്റഡ് സ്റ്റേറ്റ്സിലെ ക്ലിനിക്കൽ ഗവേഷണങ്ങളിൽ ഇത് ഉപയോഗിച്ചു.
ഇൻ വിട്രോ ബീജ സങ്കലനത്തിൽ
അമ്മയിൽ നിന്ന് കുഞ്ഞിലേക്ക് മൈറ്റോകോണ്ട്രിയൽ രോഗങ്ങൾ പകരുന്നത് തടയാൻ മൈറ്റോകോണ്ട്രിയൽ റീപ്ലേസ്‌മെന്റ് തെറാപ്പി ഉപയോഗിക്കുന്നു. യുകെയുടെ ഹ്യൂമൻ ഫെർട്ടിലൈസേഷൻ ആൻഡ് എംബ്രിയോളജി അതോറിറ്റി (എച്ച്എഫ്‌ഇ‌എ) ലൈസൻസുള്ള ക്ലിനിക്കുകളിൽ മാത്രമേ ഇത് നടത്താൻ കഴിയൂ. എച്ച്‌എഫ്‌ഇ‌എയെ വ്യക്തിഗതമായി അംഗീകരിച്ച, പ്രീപ്ംപ്ലാന്റേഷൻ ജനിതക രോഗനിർണയം സഹായകരമാകാൻ സാധ്യതയില്ലാത്ത,ആളുകൾക്ക് മാത്രമേ ഇത് ഉപയോഗിക്കാൻ സാധിക്കുകയുള്ളൂ. മാത്രമല്ല അപകടസാധ്യതകളും ആനുകൂല്യങ്ങളും ഉണ്ടെന്ന് രോഗിയെ അറിയിച്ച് സമ്മതത്തോടെ മാത്രം ഈ ചികിത്സ രീതി നടപ്പിലാക്കാൻ കഴിയുകയുള്ളൂ
ജവഹർ മുൻസിപ്പൽ സ്റ്റേഡിയം
2012 ൽ ഡീഗോ മറഡോണ പന്ത് ഉപയോഗിച്ച് ചില മാന്ത്രിക നീക്കങ്ങളുമായി സ്റ്റേഡിയത്തിൽ പ്രത്യക്ഷപ്പെട്ടു.
ബാഹ്യ ലിങ്കുകൾ
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും
ഡൈലോഫസോറസ്
തെറാപ്പോഡ വിഭാഗത്തിൽ പെട്ട ഒരു ദിനോസർ ആണ് ഡൈലോഫസോറസ്. തുടക്ക ജുറാസ്സിക് കാലത്ത് ഏകദേശം 19.3 കോടി വർഷങ്ങൾക്കു മുമ്പാണ് ഇവ ജീവിച്ചിരുന്നത്. 1954 ൽ ആണ് ആദ്യ വർഗീകരണം നടന്നത്.
ശരീര ഘടന
ഏകദേശം നീളം 23 അടി ആണ് കണക്കകിയിടുള്ളത്, ഭാരം ആകട്ടെ അഞ്ഞൂറ് മുതൽ ആയിരം കിലോ വരെയും. തലയിൽ മൂക്കിനും കണ്ണുകൾക്കും മുകളിൽ ഉള്ള അസ്ഥികൊണ്ടുള്ള ഉയർന്ന ആവരണം ഉണ്ടായിരുന്നു ഇവയ്ക്ക്. നീളമേറിയ പല്ലുകൾ ആയിരുന്നു ഇവയ്ക്കു, പക്ഷെ ബലം കുറവായിരുന്നു. മേൽ താടിയിൽ 12 പല്ലുകൾ ഉണ്ടായിരുന്നു ഇവയ്ക്ക്.
ഇ 311 പാത
ഐക്യ അറബ് എമിറേറ്റിലെ ഒരു പ്രധാന പാതയാണ് ഇ 311 (അറബിക്കിൽ شارع ﺇ ٣١١). ജബൽ അലി ഫ്രീ സോൺ മുതൽ റാസൽ ഖൈമ എമിറേറ്റ് വരെ ഇത് ബന്ധിപ്പിക്കുന്നു. ആദ്യ കാലങ്ങളിൽ ഇത് എമിറേറ്റ്സ് പാത എന്നാണറിയപ്പെട്ടിരുന്നത്. രണ്ടായിരത്തി പതിമൂന്നിൽ ഷെയ്ക് മുഹമ്മദ് ബിൻ സെയ്ദ് പാത എന്നാക്കി മാറ്റി.
സീ എന്റർടൈൻമെന്റ് എന്റർപ്രൈസസ്
സീ എന്റർടൈൻമെന്റ് എന്റർപ്രൈസസ് (മുമ്പ് സീ ടെലിഫിലിംസ് ) ഒരു ഇന്ത്യൻ മീഡിയ സ്ഥാപനമാണ്. മുംബൈ ആണ് ആസ്ഥാനം.
സ്വതന്ത്ര യുഗം
1991 ഡിസംബർ 15-ന് സീ ടെലിഫിലിംസ് എന്ന പേരിൽ കമ്പനി സമാരംഭിച്ചു,
വിയാകോം ഇന്റർനാഷണലും സീ ടെലിഫിലിംസും തമ്മിലുള്ള വിതരണ കരാറിന്റെ ഭാഗമായി 1999-ൽ സീ ടെലിഫിലിംസ് നിക്കലോഡിയൻ ബ്രാൻഡഡ് പ്രോഗ്രാമിംഗ് സപേരഷണം ചെയ്തു
2006 നവംബറിൽ, TEN സ്‌പോർട്‌സിന്റെ ഉടമയായ താജ് ടെലിവിഷനിൽ 50% ഓഹരികൾ സ്വന്തമാക്കി. അതേ വർഷം തന്നെ കമ്പനി സീ എന്റർടൈൻമെന്റ് എന്റർപ്രൈസസ് എന്ന പേരിൽ പുനർനാമകരണം ചെയ്യപ്പെട്ടു.
2010 ഫെബ്രുവരിയിൽ, TEN സ്‌പോർട്‌സിൽ ഓഹരി (95%) ആയി ഉയർത്തി.
സീ മ്യൂസിക് കമ്പനി എന്ന മ്യൂസിക് ലേബലും സീ എൻറർടെയ്ൻമെൻറ് എൻറർപ്രൈസിന്റെ ഭാഗമാണ്.
വിൽക്കാനുള്ള ശ്രമം (2019–2021)
ഫെബ്രുവരി 2019-ൽ മാധ്യമങ്ങൾ കടകെണിയിലായ  എസ്സല് ഗ്രൂപ്പ് സീ നെറ്റ്വർക്ക് വിൽക്കാൻ ചർച്ച നടത്തികൊണ്ടിരിക്കുകയാണ് എന്നു റിപ്പോർട്ട് ചെയ്തു.
സീ എന്റർടൈൻമെന്റിന്റെ 11% ഓഹരികൾ ഇൻവെസ്കോ ഓപ്പൺഹൈമർ ഫണ്ട് വാങ്ങുമെന്ന് ഓഗസ്റ്റ് 1-ന് മാധ്യമങ്ങൾ റിപ്പോർട്ട് ചെയ്യുന്നു
2021 സെപ്റ്റംബർ 22-ന്, സോണി കോർപ്പറേഷന്റെ ഇന്ത്യൻ കമ്പനിയായ സോണി പിക്ചേഴ്സ് നെറ്റ്‌വർക്ക്സ് ഇന്ത്യയുമായി  ലയിക്കുമെന്ന്  സീ ബോർഡ് അറിയിച്ചു
സീ 5 (OTT)
2016 ഫെബ്രുവരിയിൽ Zee എന്റർടൈൻമെന്റ് എന്റർപ്രൈസ് ലിമിറ്റഡ് (ZEEL) അതിന്റെ OTT പ്ലാറ്റ്‌ഫോമായ OZEE സമാരംഭിച്ചുകൊണ്ട് വീഡിയോ-ഓൺ-ഡിമാൻഡിലേക്ക് കടന്നു.
14 ഫെബ്രുവരി 2018-ൽ, സേവനം ZEE5 ആയി പുനർനാമകരണം ചെയ്യപ്പെട്ടു.
റഫറൻസുകൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ വർഗ്ഗം:ഇന്ത്യയിലെ മാധ്യമ കമ്പനികൾ
എലീന കൊർണാറോ പിസ്കോപ്പിയ
എലീന കൊർണാറോ പിസ്കോപ്പിയ (Italian: [pisˈkɔːpja]; 5 June 1646 – 26 July 1684) ഇറ്റലിക്കാരിയായ തത്ത്വജ്ഞാനിയും പണ്ഡിതയുമായിരുന്നു. ഒരു സർവ്വകലാശാലയിൽ നിന്നും ഒരു അക്കാദമിക ബിരുദം നേടിയ ആദ്യവനിതയായിരുന്നു എലീന കൊർണാറോ പിസ്കോപ്പിയ.
അവർ വിദഗ്ദ്ധയായ ഒരു സംഗിതജ്ഞയുമായിരുന്നു. എലീന കൊർണാറോ പിസ്കോപ്പിയ സ്വന്തമായി സംഗീതസംവിധാനവും നിർവ്വഹിച്ചിരുന്നു.
യൂറോപ്പിന്റെ അങ്ങോളമിങ്ങോളമുള്ള അക്കാദമികളുടെ അംഗത്വം അവർക്കുണ്ടായിരുന്നു. 1678ൽ എലീന പാദുവ സർവ്വകലാശാലയിലെ ഗണിതാദ്ധ്യാപികയായിത്തീർന്നു. തന്റെ അവസാന 7 വർഷം പഠനത്തിനും ജീവകാരുണ്യപ്രവർത്തനത്തിനും ചെലവഴിച്ചു. 1684ൽ ക്ഷയരോഗം ബാധിച്ച് പാദുവായിൽ വച്ച് അവർ നിര്യാതയായി. അവിടുത്തെ church of Santa Giustina ൽ അവരെ അടക്കം ചെയ്തു. അവരുടെ ഒരു പ്രതിമ പാദുവ സർവ്വകലാശാലയിൽ സ്ഥാപിച്ചിട്ടുണ്ട്.
മുൻകാലജീവിതം
എലീന കൊർണാറോ പിസ്കോപ്പിയ അന്നത്തെ വെനീസ് രാജ്യത്ത് പലാസൊ ലൊറെദാൻ എന്ന സ്ഥലത്ത് 1646 ജൂൺ 5നാണ് അവർ ജനിച്ചത്. ജിയോവന്നി ബറ്റിസ്ത കൊർണാറോ പിസ്ക്കോപ്പിയയുടേയും സാനത്താ ബോണിയുടേയും മകളായി ജനിച്ചു. അവർക്ക് ഹീബ്രു, സ്പാനിഷ്, ഫ്രഞ്ച്, അറബിക്ക് എന്നീ ഭാഷകളിൽ പ്രാവീണ്യമുണ്ടായിരുന്നു. തുടർന്ന് അവർ ഗണിതം, തത്ത്വശാസ്ത്രം, ദൈവശാസ്ത്രം എന്നിവ പഠിച്ചു. 1670ൽ അവർ Venetian society Accademia dei Pacifici ന്റെ പ്രസിഡന്റായി
സ്രോതസ്സ്
വർഗ്ഗം:1646-ൽ ജനിച്ചവർ വർഗ്ഗം:1684-ൽ മരിച്ചവർ വർഗ്ഗം:വനിതാ ഗണിതശാസ്ത്രജ്ഞർ വർഗ്ഗം:ഇറ്റാലിയൻ തത്ത്വചിന്തകർ
കീഴരിയൂർ ഗ്രാമപഞ്ചായത്ത്
കോഴിക്കോട് ജില്ലയിലെ കൊയിലാണ്ടി താലൂക്കിൽ മേലടി ബ്ളോക്കിൽ കീഴരിയൂർ വില്ലേജ് ഉൾപ്പെടുന്ന ഗ്രാമപഞ്ചായത്താണ് 13.69 ചതുരശ്ര കിലോമീറ്റർ വിസ്തീർണ്ണമുള്ള കീഴരിയൂർ ഗ്രാമപഞ്ചായത്ത്. 1968 സെപ്തംബർ 27-നാണ് കീഴരിയൂർ പഞ്ചായത്ത് രൂപീകൃതമായത്. http://lsgkerala.in/keezhariyurpanchayat/
അവലംബം
വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
ചാലക്കുടി താലൂക്ക്
കേരളത്തിലെ തൃശ്ശൂർ ജില്ലയിലെ ആറു താലൂക്കുകളിൽ ഒന്നാണ് ചാലക്കുടി താലൂക്ക്. ചാലക്കുടി ആണ് ഈ താലൂക്കിന്റെ ആസ്ഥാനം. ചാവക്കാട്, കൊടുങ്ങല്ലൂർ, തലപ്പിള്ളി, കുന്നംകുളം താലൂക്ക്, തൃശ്ശൂർ, മുകുന്ദപുരം എന്നിവയാണ് ജില്ലയിലെ മറ്റു താലൂക്കുകൾ. 2013 മാർച്ചിലാണ് ഈ താലൂക്ക് രൂപം കൊണ്ടത്. അതിനുമുമ്പ് മുകുന്ദപുരം താലൂക്കിന്റെ ഭാഗമായിരുന്നു ചാലക്കുടി താലൂക്ക്.
ചരിത്രം
ഒരുകാലത്ത് ഇന്നത്തെ ചാലക്കുടിയിൽ ഒരുപാട് വേദപഠനശാലകൾ ഉണ്ടായിരുന്നുവെന്നും അതിനാൽ അവ കൂടിയിരുന്ന സ്ഥലം 'ശാലൈക്കൂടി' എന്നറിയപ്പെട്ടുവെന്നും പിന്നീട് 'ശാലൈക്കൂടി' ലോപിച്ചാണ് ചാലക്കുടി ആയതെന്നുമാണ് കഥ. കൊച്ചി രാജ്യത്തിന്റെ ഭാഗമായിരുന്ന മുകുന്ദപുരം താലൂക്കിന്റെ ഭാഗമായിരുന്നു ചാലക്കുടി. സംസ്ഥാനത്തെ ഏറ്റവും വലിയ താലൂക്കുകളിലൊന്നായിരുന്നു മുകുന്ദപുരം താലൂക്ക്. 57 വില്ലേജുകളും 26 ഗ്രാമപഞ്ചായത്തുകളും രണ്ട് നഗരസഭകളുമുണ്ടായിരുന്ന ഈ താലൂക്കിന്റെ അസാമാന്യ വലിപ്പം പലർക്കും വിലങ്ങുതടിയായി. താലൂക്കിന്റെ കിഴക്കേ അറ്റത്ത് കിടക്കുന്ന മലക്കപ്പാറ മുതൽ താലൂക്ക് ആസ്ഥാനമായ ഇരിഞ്ഞാലക്കുട വരെ 100 കിലോമീറ്ററോളം സഞ്ചരിയ്ക്കേണ്ടതുണ്ടായിരുന്നു. 1950-കളിൽ കേരളപ്പിറവിയ്ക്ക് മുമ്പുതന്നെ താലൂക്ക് വിഭജിയ്ക്കാൻ ആവശ്യങ്ങൾ ഉയർന്നിരുന്നുവെങ്കിലും അവയെല്ലാം വൃഥാവിലായി. കടുത്ത പ്രക്ഷോഭങ്ങൾ തന്നെ ഇതിനായി നടന്നിരുന്നു. ഒടുവിൽ 2013 മാർച്ചിൽ മുകുന്ദപുരം വിഭജിച്ച് ചാലക്കുടി താലൂക്ക് രൂപവത്കരിയ്ക്കാൻ ഉത്തരവായി. ഏറെ ആഹ്ലാദത്തോടെയാണ് ഈ വാർത്ത ചാലക്കുടിക്കാർ കേട്ടത്.
ഭൂമിശാസ്ത്രം
ജൈവവൈവിധ്യത്തിന്റെ കാര്യത്തിൽ മുന്നിട്ടുനിൽക്കുന്ന താലൂക്കാണിത്. സംസ്ഥാനത്തെ ഏറ്റവും വലിയ നദികളിലൊന്നായ ചാലക്കുടിപ്പുഴയുടെ നല്ലൊരു ഭാഗവും കടന്നുപോകുന്നത് ഈ താലൂക്കിലൂടെയാണ്. രാജ്യത്തെത്തന്നെ ഏറ്റവുമധികം ജൈവവൈവിധ്യം നിറഞ്ഞ പ്രദേശമാണ് ചാലക്കുടിപ്പുഴയുടെ കരകൾ. അത്യപൂർവമായ നിരവധി മത്സ്യങ്ങൾ ഈ പുഴയിൽ കണ്ടെത്തിയിട്ടുണ്ട്.. ഈ പുഴയിൽ കണ്ടെത്തിയ 104 ഇനങ്ങളിൽ 5 എണ്ണം 1997-ൽ നടത്തിയ സർവ്വേയിൽ കണ്ടെത്തിയതും, ശാസ്ത്രലോകത്തിനു തന്നെ പുതിയതുമാണ്. കരിംകഴുത്തൻ മഞ്ഞക്കൂരി (Horabagrus nigricollaris), നെടും കൽനക്കി (Travancoria elongata), മോഡോൻ (Osteochilus longidorsalis),[19] ഗാറ സുരേന്ദ്രനാഥിനീയ്(Garra surendranathinii), സളാരിയാസ് റെറ്റികുലേറ്റസ് (Salarias reticulatus) എന്നീ മത്സ്യങ്ങൾ ലോകത്തിൽ ഇവിടെ മാത്രമേ കാണപ്പെടുന്നുള്ളൂ. പൊരിങ്ങൽ അണക്കെട്ടിനു മുകളിൽ കാരപ്പാറ കൈവഴിയിൽ മാത്രം 32 ഇനങ്ങളാണുള്ളത്. അണകെട്ടിയ കൈവഴികളിൽ ഈ മത്സ്യങ്ങളില്ല എന്നതും സർവ്വേ വ്യക്തമാക്കുന്നു. പുഴയോരക്കാടുകളും തുരുത്തുകളും (Riparian forests) അങ്ങിയ ആവാസവ്യവസ്ഥ ഈ പുഴയിൽ മാത്രമേ കേരളത്തിൽ ഇന്ന് ബാക്കിയുള്ളൂ. പല കൈവഴികളിലും അണകെട്ടിയതിനാൽ വെള്ളം ഒഴുകാതെ പുഴയോരവനങ്ങളുടെ സ്വാഭാവികത നഷ്ടപ്പെട്ടുകൊണ്ടിരിക്കുന്നു. കടുവ, പുള്ളിപുലി, കാട്ടുപോത്ത്, ആന, സിംഹവാലൻ കുരങ്ങ്, കരിങ്കുരങ്ങ്, മലയണ്ണാൻ, മലമുഴക്കി വേഴാമ്പൽ, മീൻ പരുന്ത് മുതലായ വലിയ ജീവികൾ മുതൽ ചെറിയ ജീവികൾ വരെ ഈ കാടിന്റെ പ്രത്യേകതയാണ്. വംശനാശം സംഭവിച്ചു എന്നു കരുതിയ ചൂരലാമയെ (Cochin Forest Cane Turtle) 70 കൊല്ലത്തിനുശേഷം 1982-ൽ കണ്ടെത്തിയതും വാഴച്ചാൽ മേഖലയിൽ നിന്നാണ്. കേരളത്തിൽ കാണപ്പെടുന്ന നാലുതരം വേഴാമ്പലുകളേയും ഈ കാടുകളിൽ കാണാൻ കഴിയും. താലൂക്കിന്റെ കിഴക്കേ അറ്റത്ത് കിടക്കുന്ന മലക്കപ്പാറ പ്രദേശത്ത് 2010-ൽ പുലിയിറങ്ങി വൻ നാശം വിതച്ചിരുന്നു. പടിഞ്ഞാറേ അറ്റം വലിയ പാടശേഖരങ്ങൾ നിറഞ്ഞ സമതലങ്ങളാണ്. ചാലക്കുടിപ്പുഴയുടെ വടക്കേക്കരയിൽ നിന്നാണ് പ്രസിദ്ധമായ കോൾപ്പാടങ്ങൾ തുടങ്ങുന്നത്. മാളയ്ക്കടുത്ത് വൈന്തലയിൽ നദിയുടെ വഴിവിട്ട സഞ്ചാരം ഒരു ഓക്സ്ബോ തടാകം ഉണ്ടാക്കുന്നുണ്ട്.
അതിർത്തികൾ
കിഴക്ക് - തമിഴ്നാട്ടിലെ വാൽപ്പാറ താലൂക്ക് വടക്ക് - മുകുന്ദപുരം, തൃശ്ശൂർ, പാലക്കാട് ജില്ലയിലെ ആലത്തൂർ, ചിറ്റൂർ താലൂക്കുകൾ പടിഞ്ഞാറ് - മുകുന്ദപുരം താലൂക്ക് തെക്ക് - എറണാകുളം ജില്ലയിലെ ആലുവ, കോതമംഗലം താലൂക്കുകൾ
വർഗ്ഗം:തൃശ്ശൂർ ജില്ലയിലെ താലൂക്കുകൾ
ഡ്രൈവിംഗ് ലൈസൻസ്
ജീൻ പോൾ ലാൽ സംവിധാനം ചെയ്ത് 2019 ഡിസംബർ 20ന് പ്രദർശനത്തിനെത്തിയ ഒരു മലയാളഭാഷ കോമഡി-ത്രില്ലർ ചലച്ചിത്രമാണ് ഡ്രൈവിംഗ് ലൈസൻസ്. പൃഥ്വിരാജ് പ്രൊഡക്ഷൻസ്,മാജിക് ഫ്രെയിംസ് എന്നീ ബാനറുകളിൽ സുപ്രിയ മേനോനും,ലിസ്റ്റിൻ സ്റ്റീഫനും ചേർന്നാണ് ഈ ചിത്രം നിർമ്മിച്ചത്. പൃഥ്വിരാജ്,സുരാജ് വെഞ്ഞാറമൂട്,മിയ ജോർജ്ജ്,ദീപ്തി സതി എന്നിവർക്ക് പുറമേ സുരേഷ് കൃഷ്ണ,നന്ദു,ലാലു അലക്സ്,സലിം കുമാർ, സെെജു കുറുപ്പ്, അരുൺ, വിജയരാഘവൻ,മേജർ രവി,ശിവജി ഗുരുവായൂർ, ഇടവേള ബാബു തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചു.അലക്സ് ജെ. പുളിക്കൽ ക്യാമറ ചലിപ്പിച്ച ഈ ചിത്രത്തിന്റെ സംഗീത സംവിധാനം നിർവഹിച്ചത് യാക്സൻ ഗാരി പെരേരയും,നേഹ എസ്. നായരുമാണ്.താരാരാധനയും, അത് വഴി ഉണ്ടാകുന്ന മറ്റു പ്രശ്നങ്ങളും മറ്റുമാണ് ഈ ചിത്രത്തിൽ ദൃശ്യവൽക്കരിച്ചത്. അനാർക്കലി എന്ന ചിത്രത്തിന് ശേഷം സച്ചിയുടെ തിരക്കഥയിൽ പൃഥ്വിരാജ് അഭിനയിച്ച ചിത്രമാണിത്. തിയേറ്ററുകളിൽ നിന്നും ഈ ചിത്രത്തിന് അനുകൂല അഭിപ്രായമാണ് ലഭിച്ചത്.ബോക്സ് ഓഫീസിൽ ഈ ചിത്രം വളരെ മികച്ച പ്രകടനം കാഴ്ച വച്ചു.5 കോടി ബഡ്ജറ്റിനെതിരെ 27 കോടി രൂപ ഈ ചിത്രത്തിന് ലഭിച്ചു.
ചിഹ്വാഹുവാൻ മരുഭൂമി
ചിഹ്വാഹുവാൻ മരുഭൂമി വടക്കൻ മെക്സിക്കോയുടെയും തെക്കുപടിഞ്ഞാറൻ അമേരിക്കൻ ഐക്യനാടുകളുടേയും ഭാഗങ്ങൾ ഉൾക്കൊള്ളുന്ന ഒരു മരുഭൂമിയും പരിസ്ഥിതി പ്രദേശവുമാണ്. ഇത് പടിഞ്ഞാറൻ ടെക്സസിന്റെ ഭൂരിഭാഗത്തോടൊപ്പം റിയോ ഗ്രാൻഡെ വാലിയുടെ മധ്യ, നിമ്ന്ന ഭാഗങ്ങൾ, ന്യൂ മെക്സിക്കോയിലെ നിമ്ന്ന പെക്കോസ് താഴ്വര, തെക്കുകിഴക്കൻ അരിസോണയുടെ ഒരു ഭാഗം, അതുപോലെ മെക്സിക്കൻ പീഠഭൂമിയുടെ മധ്യ, വടക്കൻ ഭാഗങ്ങൾ എന്നിവയും ഉൾക്കൊള്ളുന്നു. ഏകദേശം 501,896 km2 (193,783 ചതുരശ്ര മൈൽ) വിസ്തീർണ്ണമുള്ള ഇത് വടക്കേ അമേരിക്കയിലെ ഏറ്റവും വലിയ മരുഭൂമിയാണ്.
ഡ്രൈവിംഗ് ലൈസൻസ്
നിർമ്മാണം
പൃഥ്വിരാജ് വീണ്ടും നിർമ്മാതാവും നായകനുമായ ചിത്രം കൂടിയായിരുന്നു ഇത്.പൃഥ്വിരാജ് പ്രൊഡക്ഷൻസിനൊപ്പം മാജിക് ഫ്രയിംസിന്റെ ബാനറിൽ ലിസ്റ്റിൻ സ്റ്റീഫനും സഹ നിർമ്മാതാവായിരുന്നു.ചിത്രത്തിന്റെ പൂജാ വേളയിലെ ചിത്രം പങ്കു വച്ച് ശുഭ വാർത്തയുമായി പൃഥ്വിരാജ് സോഷ്യൽ മീഡിയയിൽ എത്തി. ഒപ്പം ഭാര്യയും സഹ നിർമ്മാതാവും കൂടിയായ സുപ്രിയ മേനോനും വാർത്ത പങ്ക് ചെയ്തു. 2019 ഡിസംബർ 20ന് ക്രിസ്മസ് റിലീസെന്ന പോലെ ഈ ചിത്രം മാജിക് ഫ്രെയിംസ് തീയേറ്ററുകളിൽ എത്തിച്ചു.
ചിഹ്വാഹുവാൻ മരുഭൂമി
പുറംകണ്ണികൾ
വർഗ്ഗം:അമേരിക്കൻ ഐക്യനാടുകളിലെ മരുഭൂമികൾ
ഡ്രൈവിംഗ് ലൈസൻസ്
സംഗീതം
യാക്സൻ ഗാരി പെരേരയും, നേഹ എസ്. നായരുമാണ് ഈ ചിത്രത്തിന്റെ സംഗീത സംവിധാനം നിർവഹിച്ചത്.വരികൾ എഴുതിയത് സന്തോഷ് വർമ്മ.
അവലംബം
വർഗ്ഗം:ചലച്ചിത്രം
ലിഡിയ ബെക്കർ
ആദ്യകാല ബ്രിട്ടീഷ് വോട്ടവകാശ പ്രസ്ഥാനത്തിലെ ഒരു നേതാവും ബയോളജി, ജ്യോതിശാസ്ത്രം എന്നിവയിൽ താൽപ്പര്യമുള്ള ഒരു അമേച്വർ ശാസ്ത്രജ്ഞയുമായിരുന്നു ലിഡിയ ഏണസ്റ്റീൻ ബെക്കർ (ജീവിതകാലം: 24 ഫെബ്രുവരി 1827 - 18 ജൂലൈ 1890). 1870 നും 1890 നും ഇടയിൽ വിമൻസ് സഫറേജ് ജേണൽ സ്ഥാപിച്ചതിനും പ്രസിദ്ധീകരിച്ചതിനും അവർ ഏറ്റവും നന്നായി ഓർമ്മിക്കപ്പെടുന്നു.
ജീവിതരേഖ
ഹാനിബാൾ ബെക്കറിന്റെയും തുരിംഗിയയിലെ ഓർഡ്രൂഫിൽ നിന്ന് കുടിയേറിയ പിതാവ് ഏണസ്റ്റ് ബെക്കറുടേയും മൂത്തമകളായി ലിഡിയ മാഞ്ചസ്റ്ററിലെ കൂപ്പർ സ്ട്രീറ്റിൽ ജനിച്ചു. അക്കാലത്തെ പല പെൺകുട്ടികളെയും പോലെ ബെക്കറും വീട്ടിൽ തന്നെ വിദ്യാഭ്യാസം നേടിയിരുന്നു. ബുദ്ധിപരമായി ജിജ്ഞാസയുള്ള അവൾ 1850 മുതൽ സസ്യശാസ്ത്രവും ജ്യോതിശാസ്ത്രവും പഠിച്ചു, ഹോർട്ടികൾച്ചർ സംബന്ധിച്ച 1862 ലെ ഒരു പണ്ഡിത പ്രബന്ധത്തിന് സ്വർണ്ണ മെഡൽ നേടി. മാതാപിതാക്കളേക്കാൾ ഒരു അമ്മാവൻ ഈ താൽപ്പര്യത്തെ പ്രോത്സാഹിപ്പിച്ചു. അഞ്ച് വർഷത്തിന് ശേഷം അവർ മാഞ്ചസ്റ്ററിൽ ലേഡീസ് ലിറ്റററി സൊസൈറ്റി സ്ഥാപിച്ചു.
പുറംകണ്ണികൾ
വർഗ്ഗം:1827-ൽ ജനിച്ചവർ വർഗ്ഗം:1890-ൽ മരിച്ചവർ
ഗുരുമാപ
നേപ്പാൾ മണ്ഡലയിലെ നാടോടിക്കഥകളിലെ ഒരു പുരാണ ജീവിയാണ് ഗുരുമാപാ (ദേവനാഗരി:गुरुमापा). ഐതിഹ്യമനുസരിച്ച്, അനുസരണക്കേട് കാണിക്കുന്ന കുട്ടികളെ അവൻ കൊണ്ടുപോകുന്നതായി പറയപ്പെടുന്നു. അതിനാൽ കാഠ്മണ്ഡുവിലെ ഒരു വയലിലേക്ക് അവനെ നാടുകടത്തപ്പെട്ടു.
കേശ് ചന്ദ്ര
സെൻട്രൽ കാഠ്മണ്ഡുവിലെ പുണ്യമുറ്റമായ ഇട്ടുംബഹയിൽ താമസിച്ചിരുന്ന കേശ് ചന്ദ്രയിൽ നിന്നാണ് കഥ ആരംഭിക്കുന്നത്. ചൂതാട്ടത്തിനു ശേഷം തന്റെ സ്വത്തുക്കളെല്ലാം നശിച്ചപ്പോൾ അവൻ തന്റെ സഹോദരിയോടൊപ്പം താമസിക്കാൻ പോയി. ചൂതാട്ടത്തിനായി ഉച്ചഭക്ഷണം വിളമ്പിയ പ്ലേറ്റ് പോലും അവൻ മോഷ്ടിച്ചപ്പോൾ, അവനെ ഒരു പാഠം പഠിപ്പിക്കാൻ ആഗ്രഹിച്ച അവന്റെ സഹോദരി അവന്റെ ചോറ് തറയിൽ വിളമ്പി.
ആഴത്തിൽ വേദനിച്ച കേശ് ചന്ദ്ര ഒരു തൂവാലയിൽ ഭക്ഷണം ശേഖരിച്ച് നഗരത്തിന് പുറത്തുള്ള വനത്തിലേക്ക് വളരെ ദൂരം നടന്നു. വിശപ്പ് അനുഭവപ്പെട്ട് അയാൾ ചോറ് അഴിച്ചുനോക്കിയപ്പോൾ അത് ചീത്തയായതായും അതിൽ മുഴുവൻ പുഴുക്കളും ഉണ്ടെന്നും കണ്ടെത്തി. അങ്ങനെ അവൻ ഭക്ഷണം വെയിലത്ത് ഉണക്കാൻ വിതറിയിട്ട് ഉറങ്ങി.
കാഷ്ഠം സ്വർണ്ണമായി മാറുന്നു
കേഷ് ചന്ദ്ര ഉണർന്ന് നോക്കിയപ്പോൾ പ്രാവുകൾ എല്ലാം ഭക്ഷിച്ചതായി കണ്ടു. അവൻ വളരെ സങ്കടപ്പെട്ടു, അവൻ പൊട്ടിക്കരഞ്ഞു. അവനോട് അനുകമ്പ തോന്നിയ പ്രാവുകൾ അവരുടെ കാഷ്ഠം ഉപേക്ഷിച്ചു. അത് സ്വർണ്ണമായി മാറി. അത് വളരെയധികം സ്വർണം ഉണ്ടായിരുന്നു. അത് മുഴുവൻ അയാൾക്ക് വഹിക്കാൻ കഴിഞ്ഞില്ല. എന്തു ചെയ്യണമെന്നു ആലോചിച്ചു കൊണ്ടിരിക്കുമ്പോൾ, കാട്ടിൽ വസിച്ചിരുന്ന നരഭോജിയായ ഗുരുമാപ്പ അടുത്തു വരുന്നത് കണ്ടു. ഇരയുടെ ഗന്ധം അവനെ ആകർഷിച്ചു.
കേഷ് ചന്ദ്രൻ അവനെ അമ്മാവൻ എന്ന് വിളിച്ച് സമാധാനിപ്പിക്കുകയും, വിരുന്ന് നൽകാമെന്നും അവരുടെ മാതാപിതാക്കൾ മോശമായിരിക്കുമ്പോഴെല്ലാം തന്നെ വിളിച്ചാൽ കുട്ടികളെ കൊണ്ടുപോകാനുള്ള അവകാശം നൽകാമെന്നും വാഗ്ദാനം ചെയ്ത് സ്വർണം വീട്ടിലേക്ക് കൊണ്ടുപോകാൻ പ്രേരിപ്പിച്ചു. കേശ് ചന്ദ്ര ഗുരുമാപ്പയെ ഇതുംബഹയിലെ വീട്ടിലേക്ക് കൊണ്ടുപോയി തട്ടിൽ താമസിക്കാൻ അനുവദിച്ചു. വർഷങ്ങൾ കടന്നുപോകുന്തോറും ഗുരുമാപ്പ വന്ന് കൊണ്ടുപോകുമെന്ന് മാതാപിതാക്കൾ മുന്നറിയിപ്പ് നൽകുമ്പോഴെല്ലാം കുട്ടികൾ അപ്രത്യക്ഷമാകാൻ തുടങ്ങി.
തുണ്ടിഖേലിലേക്ക് നാടുകടത്തി
ഗുരുമാപ്പയെ അയൽപക്കത്ത് സൂക്ഷിക്കുന്നത് സുരക്ഷിതമല്ലെന്ന് പ്രദേശവാസികൾ തീരുമാനിച്ചു. തിങ്ക്യ (തുണ്ടിഖേൽ) വയലിൽ ജീവിക്കാൻ സമ്മതിച്ചാൽ, തിളപ്പിച്ച ചോറും എരുമയുടെ മാംസവും ഒരു വാർഷിക സദ്യ നൽകാമെന്ന് അവർ വാഗ്ദാനം ചെയ്തു. അങ്ങനെ രാക്ഷസനെ പുറത്തേക്ക് പോകാൻ പ്രേരിപ്പിച്ചു. ഇന്നും ഇവിടുത്തെ ജനങ്ങൾ ഹോളിയുടെ രാത്രിയിൽ ഗുരുമാപയ്ക്ക് വിരുന്നൊരുക്കി പരേഡ് ഗ്രൗണ്ടായ മൈതാനത്ത് ഉപേക്ഷിക്കുന്നു.
റ്റിംബൿറ്റ‍ു (സിനിമ)
അബ്ദുറഹ്മാന സിസ്സാക്കോ സഹരചനയും സംവിധാനവും നിർവ്വഹിച്ച 2014 ലെ മൗറിറ്റാനിയൻ-ഫ്രഞ്ച് നാടക സിനിമയാണ് ടിംബക്റ്റു.2014 കാൻ ചലച്ചിത്രമേളയിലെ പ്രധാന മത്സര വിഭാഗമായ ഗോൾഡൻ പാം പുരസ്കാരത്തിന് മത്സരിക്കുന്നതിനാണ് ഈ സിനിമ തിരഞ്ഞെടുത്തത്. കാൻ ചലച്ചിത്രമേളയിൽ എക്യുമെനിക്കൽ ജൂറിയുടെ സമ്മാനവും ഫ്രാങ്കോയിസ് ചാലൈസ് സമ്മാനവും ഈ സിനിമ നേടി. 87-ാമത് അക്കാദമി അവാർഡുകളിൽ മികച്ച വിദേശ ഭാഷാ ചിത്രത്തിനുള്ള അക്കാദമി അവാർഡിന് ഈ സിനിമ നാമനിർദ്ദേശം ചെയ്യപ്പെട്ടു.69-ാമത് ബ്രിട്ടീഷ് അക്കാദമി ഫിലിം അവാർഡുകളിൽ ഇംഗ്ലീഷ് ഭാഷയിലല്ലാത്ത മികച്ച ചിത്രത്തിനുള്ള ബാഫ്റ്റ അവാർഡിനും ഈ സിനിമ നാമനിർദ്ദേശം ചെയ്യപ്പെട്ടു. പതിനൊന്നാമത്തെ ആഫ്രിക്ക മൂവി അക്കാദമി അവാർഡുകളിൽ ഇത് മികച്ച ചിത്രമായി തെരെഞ്ഞെടുക്കപ്പെട്ടു. 2017 ൽ ന്യൂയോർക്ക് ടൈംസ് ഈ ചിത്രത്തെ പന്ത്രണ്ടാമത്തെ "ഇരുപത്തിയൊന്നാം നൂറ്റാണ്ടിലെ ഏറ്റവും മികച്ച സിനിമ" ആയി തിരഞ്ഞെടുത്തു..
അൻസാർ ഡൈൻ എഴുതിയ മാലിയിലെ ടിംബക്റ്റുവിന്റെ ഹ്രസ്വമായ അധിനിവേശമാണ് ചിത്രത്തിന്റെ പ്രമേയം. അഗുവൽഹോക്കിൽ അവിവാഹിതരായ ദമ്പതികളെ 2012 ൽ പരസ്യമായി കല്ലെറിഞ്ഞ സംഭവമാണ് സിനിമയ്ക്ക്  സ്വാധീനിച്ച സംഭവം. തെക്ക്-കിഴക്കൻ മൗറിറ്റാനിയയിലെ ഔലാറ്റ എന്ന പട്ടണത്തിലാണ് ഈ സിനിമ ചിത്രീകരിച്ചത്.
അനീഷ് മേനോൻ
മലയാളചലച്ചിത്രനടനും, അഭിനേതാവുമാണ് അനീഷ് മേനോൻ.
ജീവിതരേഖ
മലപ്പുറം ജില്ലയിൽ ജനിച്ചു. 2010-ൽ അപൂർവരാഗം എന്ന ചിത്രത്തിലൂടെയാണ് ചലച്ചിത്രമേഖലയിൽ പ്രവേശിച്ചത്. തുടർന്ന് മമ്മൂട്ടിക്കൊപ്പം ബെസ്റ്റ് ആക്ടറിലും (2010) മോഹൻലാലിനൊപ്പം ദൃശ്യത്തിലും (2013) അഭിനയിച്ചു. 2018-ൽ പുറത്തിറങ്ങിയ ക്വീനും, സുഡാനി ഫ്രം നൈജീരിയയും ആണ് ഒടുവിൽ റിലീസ് ആയ ചലച്ചിത്രങ്ങൾ.
പുറം കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:മേയ് 20-ന് ജനിച്ചവർ
എ ഫോർ ആപ്പിൾ
2019-ൽ പുറത്തിറങ്ങിയ ഒരു മലയാള ചലച്ചിത്രമാണ് എ ഫോർ ആപ്പിൾ. മധു എസ്. കുമാർ എന്ന പേരിൽ അറിയപ്പെടുന്ന ബി. മധു, എസ്. കുമാർ എന്നിവർ ചേർന്ന് സംവിധാനം ചെയ്ത ഈ ചലച്ചിത്രം നിർമിച്ചത് സുദർശനൻ കാഞ്ഞിരം‌കുളം ആണ്. സംഗീതസംവിധാനം ജെറി അമൽദേവും ഗാനരചന ശ്രീകുമാരൻ തമ്പിയും പശ്ചാത്തലസംഗീതം ബിജിബാലും നിർവഹിച്ചിരിക്കുന്നു. നെടുമുടി വേണു, ഷീല, സലീം കുമാർ, ദേവൻ, സന്തോഷ് കീഴാറ്റൂർ തുടങ്ങിയവർ പ്രധാന വേഷങ്ങളിൽ അഭിനയിച്ചിട്ടുണ്ട്.
കഥ
കുട്ടിക്കാലത്ത് ഒളിച്ചോടിയ ഒരു അനാഥബാലൻ വർഷങ്ങൾക്ക് ശേഷം തിരിച്ചെത്തുന്നു. അവൾ സ്വന്തം ജീവിതലക്ഷ്യങ്ങൾ തേടിക്കൊണ്ടിരിക്കുകയാണ്. ഭൂതകാലത്തിൽ നിന്ന് ഉത്തരങ്ങൾ കണ്ടെത്താനായി അവർ ഒന്നിക്കുന്നു.
സംഗീതം
സംഗീതസംവിധാനം ചെയ്തിരിക്കുന്നത് ജെറി അമൽദേവാണ്. ബിജിബാൽ പശ്ചാത്തലസംഗീതം നൽകിയിരിക്കുന്നു. ശ്രീകുമാരൻ തമ്പിയാണ് ഗാനരചന. ശബ്ദമിശ്രണം കൃഷ്ണനുണ്ണി.
ഫോട്ടോഡെർമറ്റൈറ്റിസ്
അലർജി കോൺടാക്റ്റ് ഡെർമറ്റൈറ്റിസിന്റെ ഒരു രൂപമാണ് ഫോട്ടോഡെർമറ്റൈറ്റിസ്. ഇത് സൺ പോയിസണിങ്ങ് അല്ലെങ്കിൽ ഫോട്ടോഅലർജി എന്നീ പേരുകളിലും അറിയപ്പെടുന്നു. അലർജി ഉണ്ടാക്കുന്ന വസ്തു പ്രകാശം ഉപയോഗിച്ച് സജീവമാക്കപ്പെടുകയും, ചുണങ്ങ് അല്ലെങ്കിൽ മറ്റ് വ്യവസ്ഥാപരമായ ഫലങ്ങൾ ഉണ്ടാക്കുകയും ചെയ്യുന്നു. വീണ്ടും വീണ്ടുമുള്ള എക്സ്പോഷറുകൾ ഫോട്ടോഅലർജിക് ത്വക്ക് അവസ്ഥ സൃഷ്ടിക്കുന്നു, അവ പലപ്പോഴും എക്സിമറ്റസ് ആയിരിക്കും. ഇത് സൂര്യതാപത്തിൽ നിന്ന് വ്യത്യസ്തമാണ്.
അടയാളങ്ങളും ലക്ഷണങ്ങളും
ഫോട്ടോഡെർമറ്റൈറ്റിസ് വീക്കം, ശ്വസിക്കാൻ ബുദ്ധിമുട്ട്, കത്തൽ, ചൊറിച്ചിൽ, ചുണങ്ങ്, തൊലിയിൽ ചിലപ്പോൾ ചെറിയ പൊട്ടലുകൾ, ചർമ്മത്തിന്റെ പുറംതൊലി അടരൽ എന്നിവയ്ക്ക് കാരണമാകാം. ചിലപ്പോൾ ഓക്കാനം വരാം.
കാരണങ്ങൾ
പല മരുന്നുകളും അവസ്ഥകളും സൺസെൻസിറ്റിവിറ്റിക്ക് കാരണമാകും,
അമ്മീ മജസ്, പർസ്നിപ്, ജയന്റ് ഹോഗ്വീഡ്, ഡിക്ടാംനസ് എന്നിങ്ങനെ നിരവധി സസ്യങ്ങൾ ഫോട്ടൊഡേർമറ്റൈറ്റിസിന് കാരണമാകുന്നു. സസ്യങ്ങൾ മൂലമുണ്ടാകുന്ന ഫോട്ടൊഡേർമറ്റൈറ്റിസിനെ ഫൈറ്റോഫോട്ടൊഡേർമറ്റൈറ്റിസ് എന്ന് വിളിക്കുന്നു.
പ്രതിരോധം
കയ്യുറകൾ ധരിക്കുക, സൂര്യപ്രകാശം ഒഴിവാക്കുക അല്ലെങ്കിൽ സൺസ്ക്രീൻ ഉപയോഗിക്കുക അലർജി പ്രതിപ്രവർത്തനത്തിന് കാരണമാകുന്ന രാസവസ്തുക്കളുമായി ബന്ധപ്പെടുന്നത് ഒഴിവാക്കുക എന്നിവ രോഗ പ്രധിരോധ നടപടികളിൽ ഉൾപ്പെടുന്നു.
പുറം കണ്ണികൾ
വർഗ്ഗം:ഡെർമറ്റോളജി വർഗ്ഗം:ഇമ്മ്യൂണോളജി
ടിന ബ്ലാഉ
പ്രമുഖ ഓസ്ട്രിയൻ പ്രകൃതി ചിത്രകാരിയാണ് ടിന ബ്ലാഉ (English: Tina Blau-Tina Blau-Lang )
ജീവചരിത്രം
1845 നവംബർ 15ന് ഓസ്ട്രിയയുടെ തലസ്ഥാനമായ വിയന്നയിൽ ജനിച്ചു.ഓസ്‌ട്രോ ഹംഗേറിയൻ സൈനിക മെഡിക്കൽ സംഘത്തിൽ ഡോക്ടറായിരുന്നു ബ്ലാഉവിന്റെ പിതാവ്. ഒരു ചിത്രകാരിയാവുക എന്ന ബ്ലാഉവിന്റെ ആഗ്രഹത്തിന് ഏറെ പിന്തുണ നൽകിയിരുന്നു പിതാവ്. 1869-1873 കാലയളവിൽ ജർമ്മനിയിലെ മൂനിച്ചിൽ നിന്ന് പ്രമുഖ ചിത്രകാരായ ഓഗസ്റ്റ് സ്‌കാഫെർ, വിൽഹേം ലാൻഡ്ശ്മിത്ത് എന്നിവരിൽ ചിത്രകലാ പാഠങ്ങൾ കരസ്ഥമാക്കി. പിന്നീട് ഇമിൽ ജേക്കബ് ഷിൻഡ്‌ലറിൽ നിന്ന് ചിത്രകലയിൽ പഠനം നടത്തി. ഇരുവരും ഒരുമിച്ച് 1875-1876 കാലയളവിൽ സ്റ്റുഡിയോ ആരംഭിച്ചു. അഭിപ്രായ വ്യത്യാസത്തെ തുടർന്ന് പിന്നീട് അതു തകർന്നു.
1883ൽ ജൂത മതം ഉപേക്ഷിച്ച് ഇവാഞ്ചലിക്കൽ ലൂത്തേറിയൻ ചർച്ചിൽ ചേർന്നു. പ്രമുഖ ചിത്രകാരനായിരുന്ന ഹീന്റിച്ച് ലാൻങിനെ വിവാഹം ചെയ്തു.(1838-1891)1889ൽ മ്യൂനിച്ചിലേക്ക് താമസം മാറ്റി. വിമൻസ് മ്യൂനിച്ച് ആർടിസ്റ്റ് അസോസിയേഷനിൽ നിന്ന്  പ്രകൃതി ചിത്രരചനയിലും സ്റ്റിൽ ലൈഫ് ഇനത്തിലും പഠനം നടത്തി.ു 1890 മ്യൂനിച്ചിൽ ആദ്യത്തെ ചിത്ര പ്രദർശനം നടത്തി. ഭർത്താവിന്റെ മരണ ശേശം പത്തു വർഷം ഹോളണ്ടിലും ഇറ്റലിയിലുമായി ചിലവയിച്ചു. അവിടെ നിന്നും തിരിച്ചെത്തിയതിന് ശേഷം റോടുൺഡെയിൽ സ്റ്റുഡിയോ സ്ഥാപിച്ചു. 1897ൽ ഒൽഗ പ്രാഗർ, റോസ മെയ്‌റെഡർ, കാർൾ ഫെഡെറെൻ എന്നിവരുമൊത്ത് വനിതകൾക്കായി ഒരു സ്‌കൂൾ സ്ഥാപിച്ചു, 1915 വരെ അവിടെ പഠിപ്പിച്ചു.
അവലംബം
വർഗ്ഗം:ഓസ്ട്രിയ വർഗ്ഗം:ചിത്രകാരികൾ
ക്രോണിക്കിൾ ഓഫ് എ കോർപ്സ് എ ബെയറർ
സൈറസ് മിസ്ത്രി രചിച്ച ഇംഗ്ലീഷ്  നോവലാണ്ക്രോണിക്കിൾ ഓഫ് എ കോർപ്സ് എ ബെയറർ. 2015 ലെ കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ഇംഗ്ലീഷ് നോവലുകൾ
കോൺകോഡ്, ന്യൂ ഹാംഷെയർ
കോൺകോഡ് /ˈkɒŋ.kərd/ യു.എസ്. സംസ്ഥാനമായ ന്യൂ ഹാംഷെയറിൻറെ തലസ്ഥാനവും മെരിമാക്ക് കൌണ്ടിയുടെ കൌണ്ടി സീറ്റുമാണ്. 2010 ലെ യു.എസ്. സെൻസസ് പ്രകാരം ഈ പട്ടണത്തിലെ ജനസംഖ്യ 42,695 ആണ്.
ചരിത്രം
ഇന്ന് കോൺകോഡ് എന്നറിയപ്പെടുന്ന മേഖലയിൽ ആയിരക്കണക്കിനു വർഷങ്ങൾക്കു മുമ്പു തന്നെ അബെനാകി നേറ്റീവ് ഇന്ത്യക്കാർ താമസിച്ചു വന്നിരുന്നു. ഇവരെ ഗോത്രം പെന്നകുക്കുകൾ എന്നു പൊതുവായി അറിയപ്പെട്ടിരുന്നു.
ഭൂമിശാസ്ത്രം
കോൺകോഡ് സ്ഥിതി ചെയ്യുന്ന അക്ഷാശ രേഖാംശങ്ങൾ 43°12′24″N 71°32′17″W (43.2070, −71.5371) ആണ് യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിൻറെ ആകെയുള്ള വിസ്തൃതി 67.5 സ്ക്വയർ മൈലാണ് (174.8 km2).
അവലംബം
വർഗ്ഗം:അമേരിക്കൻ ഐക്യനാടുകളിലെ പട്ടണങ്ങൾ
തലശ്ശേരി സ്റ്റേഡിയം
വലത്ത്‌|ലഘുചിത്രം|200x200ബിന്ദു| തലശ്ശേരി സ്റ്റേഡിയത്തിന്റെ കാഴ്ച ദക്ഷിണേന്ത്യയിലെ കേരളത്തിൽ, തലശ്ശേരി സിവിൽ സ്റ്റേഷന് സമീപമാണ് തലശ്ശേരി സ്റ്റേഡിയം സ്ഥിതി ചെയ്യുന്നത്.
1860 ൽ കൊൽക്കത്തയിൽ ക്രിക്കറ്റ് അവതരിപ്പിക്കുന്നതിനു വളരെ മുമ്പുതന്നെ തലശ്ശേരിയിൽ ക്രിക്കറ്റ് കളിച്ചിരുന്നു. തലശ്ശേരി മുനിസിപ്പൽ ക്രിക്കറ്റ് ഗ്രൗണ്ട് എന്നും അറിയപ്പെടുന്ന തലശ്ശേരി സ്റ്റേഡിയം എല്ലാ വർഷവും രഞ്ജി ട്രോഫി ക്രിക്കറ്റ് മത്സരങ്ങൾക്ക് ആതിഥേയത്വം വഹിക്കുന്നു. ഈ മൈതാനത്ത്, 19 ആം നൂറ്റാണ്ടിന്റെ തുടക്കത്തിൽ ആദ്യ പന്ത് എറിഞ്ഞുകൊണ്ട് മലബാർ ടൗണിലേക്ക് ഗെയിം കൊണ്ടുവന്നത് കേണൽ ആർതർ വെല്ലസ്ലി ആണ്. മുൻ ടെസ്റ്റ് കളിക്കാരെ ഉൾപ്പെടുത്തി ഇന്ത്യയും ശ്രീലങ്കയും തമ്മിൽ ഏകദിന ക്രിക്കറ്റ് മത്സരം നടത്തിക്കൊണ്ട് 2002 ൽ തലശ്ശേരി ക്രിക്കറ്റ് ഗ്രൗണ്ട് 200-ാം ജന്മദിനം ആഘോഷിച്ചു.
ഇതും കാണുക
വർഗ്ഗം:കേരളത്തിലെ സ്റ്റേഡിയങ്ങൾ
മഹർഷി വിശ്വാമിത്ര ഓട്ടോണമസ് സ്റ്റേറ്റ് മെഡിക്കൽ കോളേജ്
ഗാസിപൂർ മെഡിക്കൽ കോളേജ് എന്നും അറിയപ്പെടുന്ന മഹർഷി വിശ്വാമിത്ര ഓട്ടോണമസ് സ്റ്റേറ്റ് മെഡിക്കൽ കോളേജ് ഇന്ത്യയിലെ ഉത്തർപ്രദേശിലെ ഗാസിപൂരിൽ സ്ഥിതി ചെയ്യുന്ന ഒരു സമ്പൂർണ്ണ ത്രിതീയ സർക്കാർ മെഡിക്കൽ കോളേജും ആശുപത്രിയുമാണ്. കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദം നൽകുന്നു. പ്രതിവർഷം ബിരുദ വിദ്യാർത്ഥി പ്രവേശനം 100 ആണ്.
കോഴ്സുകൾ
മഹർഷി വിശ്വാമിത്ര ഓട്ടോണമസ് സ്റ്റേറ്റ് മെഡിക്കൽ കോളേജ് എംബിബിഎസ് കോഴ്സുകളിൽ 100 വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു. നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്.
അഫിലിയേഷൻ
അടൽ ബിഹാരി വാജ്‌പേയി മെഡിക്കൽ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജിന് ദേശീയ മെഡിക്കൽ കമ്മീഷന്റെ അംഗീകാരമുള്ളതാണ്.
അവലംബം
വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
ഓഹി കാർച്യേ ബഹ്സൺ
ഫ്രഞ്ച് ഛായാഗ്രാഹകനും ആധുനിക ഫോട്ടോജേർണലിസത്തിന്റെ പിതാവ് എന്നു വിശേഷിപ്പിയ്ക്കപ്പെടുന്നയാളുമായ ഓഹി കാർച്യേ ബഹ്സൺ [Henri Cartier-Bresson]ഒരു  തുണി നിർമ്മാതാവിന്റെ പുത്രനായാണ് ജനിച്ചത്. (ഓഗസ്റ്റ് 22, 1908 – ഓഗസ്റ്റ് 3, 2004).തുടക്കകാലത്ത് എണ്ണഛായാചിത്രങ്ങളിലും ,ചിത്രരചനയിലും ആകൃഷ്ടനായിരുന്ന കാർച്യേ പിൽക്കാലത്താണ് നിശ്ചല ഛായാഗ്രഹണത്തിലേയ്ക്കു ശ്രദ്ധ പതിപ്പിച്ചത്. ടാങ്കനിക്ക തടാകത്തിലെ മൂന്നു ആൺകുട്ടികൾ എന്ന ഹംഗേറിയൻ ഛായാഗ്രാഹകനായ മാർട്ടിൻ മുങ്കാക്സിയുടെ ചിത്രം കലാജീവിതത്തിൽ വലിയ വഴിത്തിരിവുണ്ടാക്കി എന്നു കാർച്യേ സൂചിപ്പിയ്ക്കുകയുണ്ടായി.
കാർച്യേ തന്റെ തൊഴിൽ മേഖലയിലേയ്ക്കു കടക്കുന്നത് ജോർജ്ജ് അഞ്ചാമന്റെ കിരീടധാരണം ഒരു ഫ്രഞ്ച് മാസികയ്ക്കു വേണ്ടി പകർത്തിക്കൊണ്ടാണ്.
പുറംകണ്ണികൾ
വർഗ്ഗം:ഛായാഗ്രാഹകർ വർഗ്ഗം:1908-ൽ ജനിച്ചവർ വർഗ്ഗം:ഓഗസ്റ്റ് 22-ന് ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:ഓഗസ്റ്റ് 3-ന് മരിച്ചവർ
കാർഡ് പ്ലെയേഴ്സ് ഇൻ എ സൺലൈറ്റ് റൂം
ഡച്ച് ചിത്രകാരനായ പീറ്റർ ഡി ഹൂച്ച് വരച്ച ഓയിൽ-ഓൺ-കാൻവാസ് പെയിന്റിംഗാണ് കാർഡ് പ്ലെയേഴ്സ് ഇൻ എ സൺലൈറ്റ് റൂം (1658). ഈ ചിത്രം ഡച്ച് ഗോൾഡൻ ഏജ് പെയിന്റിംഗിന്റെ ഒരു ഉദാഹരണമാണ്. ഇപ്പോൾ റോയൽ കളക്ഷനിലുള്ള ഈ ചിത്രം ലണ്ടനിലെ ക്വീൻസ് ഗാലറിയിൽ പ്രദർശിപ്പിച്ചിരിക്കുന്നു.
ഈ പെയിന്റിംഗ് 1908-ൽ ഹോഫ്സ്റ്റെഡ് ഡി ഗ്രൂട്ട് രേഖപ്പെടുത്തി, അദ്ദേഹം എഴുതി: 254. THE CARD-PLAYERS. Sm. 48. ; de G. 41. തടികൊണ്ടുള്ള മേൽക്കൂരയും ടൈൽ വിരിച്ച തറയും ഉള്ള ഒരു മുറിയുടെ വലത് കോണിൽ ഒരു മേശയ്ക്കരികിൽ ഒരു യുവതിയും ഒരു മാന്യവ്യക്തിയും കാർഡ് കളിക്കുന്നു. മറ്റ് രണ്ട് മാന്യന്മാർ നോക്കുന്നു. വലതുവശത്ത് ഇരിക്കുന്ന സ്ത്രീ അവരുടെ കൈയിൽ നിന്ന് ഒരു കാർഡ് എടുത്ത് കളിക്കുന്നു. അവരുടെ ഇടതുവശത്ത് ഒരു കുതിരപ്പടായാളി നിൽക്കുന്നു. അവന്റെ വലതു കൈയിൽ ഒരു പൈപ്പ് പിടിച്ചിരിക്കുന്നു; അവൻ തൂവാലയുള്ള ഒരു തൊപ്പിയും പിങ്ക് റിബണുകളുള്ള ഇളം ചാരനിറത്തിലുള്ള മാർച്ചട്ടയും ധരിച്ചിരിക്കുന്നു; ചാരനിറത്തിലുള്ള ഒരു മേലങ്കി വലതുവശത്തുള്ള കുറ്റിയിൽ തൂങ്ങിക്കിടക്കുന്നു. സ്ത്രീയുടെ വലതുവശത്ത് മറ്റൊരു കുതിരപ്പടായാളി കയ്യിൽ കാർഡുകളുമായി ഇരിക്കുന്നു, അവൻ മാന്യവ്യക്തിയെ നോക്കുന്നു. മൂന്നാമതൊരു ചെറുപ്പക്കാരന്റെ നഗ്നമായ തലയും പൂർണ്ണ വെളിച്ചത്തിൽ കാണപ്പെടുന്നു. കാഴ്ചക്കാരന്റെ നേരെ പാതി തിരിഞ്ഞ്, മേശയുടെ ഇടതുവശത്ത് മുൻവശത്തെ മൂലയിൽ ഒരു ഗ്ലാസ് വൈൻ കുടിക്കുന്നു; കറുത്ത വെൽവെറ്റ് ജാക്കറ്റും മഞ്ഞ സ്റ്റോക്കിംഗും ഉയർന്ന ഹീലുള്ള ഷൂസും അയാൾ ധരിച്ചിരിക്കുന്നു.
വലതുവശത്തെ ഭിത്തിയോട് ചേർന്ന് ചുവന്ന വെൽവെറ്റ് തലയണകളുള്ള ഒരു ചെറുകട്ടിൽ ഉണ്ട്. ഗ്രൂപ്പിന് പിന്നിൽ നാല് കമ്പാർട്ടുമെന്റുകളായി തിരിച്ചിരിക്കുന്ന ഒരു വലിയ ജനലിൽ നിന്നുള്ള വെളിച്ചം മുറിയിൽ നിറഞ്ഞിരിക്കുന്നു. ഇടതുവശത്ത് തുറന്ന ഒരു വാതിൽ മുറ്റത്തേക്ക് നോക്കുന്നു. അതിലൂടെ ഒരു വേലക്കാരി ഒരു ജഗ്ഗും കുറച്ച് പൈപ്പുകളുമായി വരുന്നു. അവരുടെ പുറകിൽ ഒരു പൂന്തോട്ടത്തിലേക്ക് പോകുന്ന വഴിയുള്ള ഒരു വീടുണ്ട്. മാസ്റ്ററുടെ ഏറ്റവും മികച്ച ചിത്രങ്ങളിൽ ഒന്നാണിത്. "ഈ ചിത്രത്തിൽ നിറഞ്ഞുനിൽക്കുന്ന അസാധാരണമായ പ്രകാശമാനമായ പ്രഭാവം ഓരോ കാഴ്ചക്കാരന്റെയും പ്രശംസയ്ക്ക് കാരണമാകുന്നു. കൈകൊണ്ട് ഏകീകൃത വൈദഗ്ദ്ധ്യത്തോടെ ഈ ചിത്രം വരച്ചിരിക്കുന്നു. കൂടാതെ കലയുടെ തത്വങ്ങളെക്കുറിച്ചുള്ള പൂർണമായ അറിവ് ഉടനീളം പ്രദർശിപ്പിച്ചിരിക്കുന്നു" (Sm.).
1658-ൽ ഒപ്പിടുകയും തീയതി രേഖപ്പെടുത്തുകയും ചെയ്തു. ക്യാൻവാസ്, 30 ഇഞ്ച് 25 1/2 ഇഞ്ച്. വാഗൻ പരാമർശിച്ചത് (ii. n). 1826 ലും 1827 ലും ബ്രിട്ടീഷ് ഗാലറിയിൽ പ്രദർശിപ്പിച്ചു. Sales:
ഇപ്പോൾ ഈ ചിത്രം ബക്കിംഗ്ഹാം കൊട്ടാരത്തിലെ റോയൽ ശേഖരത്തിലാണ്. 1885-ലെ കാറ്റലോഗിൽ ഇത് 22-ാം സ്ഥാനത്താണ്."
അവലംബം
വർഗ്ഗം:ചിത്രങ്ങൾ
നാഗേശ്വര ക്ഷേത്രം ബേഗൂർ
കർണാടകയിലെ ബാംഗ്ലൂരിൽ സ്ഥിതിചെയ്യുന്ന ഒരു പുരാതന ക്ഷേത്രമാണു നാഗേശ്വര ക്ഷേത്രം. നാഗനാഥേശ്വര ക്ഷേത്രം (Naganatheshvara ), പഞ്ചലിംഗേശ്വര ക്ഷേത്രം (Pancha Lingeshwara) എന്ന പേരുകളിലും ഈ ക്ഷേത്രം അറിയപ്പെടുന്നുണ്ട്. ബാംഗ്ലൂരിൽ നിന്നും തമിഴ് നാട്ടിലെ ഹൊസ്സൂരിലേക്കു പോകുന്ന പ്രധാന റോഡിനു സമീപത്തുള്ള ബേഗൂർ പട്ടണത്തിലാണ് ഈ ക്ഷേത്രം സ്ഥിതി ചെയ്യുന്നത്. ഇതിനടുത്ത് സ്ഥിതി ചെയ്തിരുന്ന കാശി വിശ്വേശര ക്ഷേത്രത്തിന്റെ അവശിഷ്ടങ്ങൾ ഇപ്പോഴും അവിടെയുണ്ട്. നാഗേശ്വര ക്ഷേത്രത്തിന്റെ മറ്റൊരു പ്രത്യേകത അവിടുത്തെ പഞ്ചലിംഗ പ്രതിഷ്ഠയാണ്. ശിവരാത്രി കാലഘട്ടത്തിലാണ് ഉത്സാവാഘോഷങ്ങളുടെ സമയം. കാർത്തിക മാസത്തിലെ തിങ്കളാഴ്ച ദിവസം നാഗേശ്വര ക്ഷേത്രത്തിൽ പ്രത്യേക പൂജകളും വഴിപാടുകളും നടക്കാറുണ്ട്. അതോടൊപ്പം തന്നെ ഏപ്രിൽ മാസത്തിൽ നടന്നുവരുന്ന ബ്രഹ്മ രഥോത്സവം ഏറെ പ്രധാനപ്പെട്ട മറ്റൊരു ആഘോഷമാണ്.
ചരിത്രം
വെസ്റ്റേൺ ഗംഗാ സാമ്രാജ്യത്തിന്റെ കാലഘട്ടത്തിൽ (സി. ഇ. 350 - 1000) ഒമ്പതാം നൂറ്റാണ്ടിന്റെ അവസാനത്തിലാണ് ഈ ക്ഷേത്രം പണി കഴിപ്പിച്ചത്. പടിഞ്ഞാറൻ ഗംഗാ സാമ്രാജ്യം പുരാതന കർണാടകത്തിലെ ഒരു സുപ്രധാന രാജവംശമായിരുന്നു. നാലാം നൂറ്റാണ്ടിനും ആറാം നൂറ്റാണ്ടിനും മദ്ധ്യേ നല്ല രീതിയിലുള്ള പരമാധികാരമാണ് പടിഞ്ഞാറൻ ഗംഗാ സാമ്രാജ്യത്തിനുണ്ടായിരുന്നത്. ക്രമേണ കുറഞ്ഞു വന്നു. കോലാറിൽ നിന്ന് ആദ്യം ആരംഭിച്ച്, പിന്നീട് അവരുടെ തലസ്ഥാനം ആധുനിക മൈസൂർ ജില്ലയിലെ കാവേരി നദിക്കരയിൽ തലക്കാടിലേക്കു മാറ്റുകയായിരുന്നു. ഈ കാലഘട്ടത്തിൽ ആയിരുന്നു നാഗേശ്വര ക്ഷേത്ര നിർമ്മിതി എന്നു വിശ്വസിച്ചു വരുന്നു.
പുരാതന ലിഖിതങ്ങളിൽ നിന്ന് ബേഗൂർ  ഒരിക്കൽ വെപ്പുർ എന്നും കെല്ലെലെ എന്നും അറിയപ്പെട്ടിരുന്നു എന്നു കാണാം. ക്ഷേത്ര സമുച്ചയത്തിനകത്തെ നാഗേശ്വർ, നാഗേശ്വര സ്വാമി എന്നീ രണ്ട് ക്ഷേത്രങ്ങൾ പടിഞ്ഞാറൻ ഗംഗാ രാജവംശത്തിലെ രാജാക്കൻമാരായ നിതിമാർഗ ഒന്നാമന്റേയും (എറെഗംഗ നീതിമാർഗ എന്നും 843-870 എന്നും വിളിച്ചിരുന്നു), എരിയപ്പ നീതിമാർഗ രണ്ടാമന്റേയും (എറെഗംഗ നീതിമാർഗ II, 907- 921) മേൽ നോട്ടത്തിൽ പൂർത്തിയാക്കിയതാണ്. ഈ പ്രദേശത്ത് ചോള സാമ്രാജ്യത്തിന്റെ ഭരണത്തിന് ശേഷമുള്ള ഒരു ശേഷിപ്പാണ് ഇവിടുത്തെ മറ്റു പ്രതിഷ്ഠകൾ. സി. ഇ. 890 കാലത്ത് വന്ന ഒരു പഴയ കന്നഡ ലിഖിതത്തിൽ "ബംഗലൂരു യുദ്ധം" (ആധുനിക ബാംഗ്ലൂർ സിറ്റി) എന്ന പേരിൽ ഇതിനേപറ്റി വിവരിക്കുന്നുണ്ട്. ക്ഷേത്ര സമുച്ചയത്തിൽ കാണപ്പെടുന്ന ഈ ലിഖിതങ്ങൾ രചിച്ചത് ''ആർ. നരസിംഹചാർ'' ആണ്. ലിഖിതത്തേ കുറിച്ച് "എപിഗ്രാഫിയ കർണാടിക" (വോള്യം 10 ​​സപ്ലിമെന്ററി) പുസ്തക പരമ്പരയിൽ രേഖപ്പെടുത്തിയിട്ടുണ്ട്. ഇന്നത്തെ ബാംഗ്ലൂർ എന്ന സ്ഥലത്തിന്റെ അസ്തിത്വത്തിന്റെ ഏറ്റവും ആധികാരിക തെളിവായിരുന്നു ഇത്.
എത്തിച്ചേരാനുള്ള വഴി
ബേഗൂർ റോഡിനരികിൽ ഉള്ള ബേഗൂർ തടാകക്കരയിലാണു ക്ഷേത്രം സ്ഥിതി ചെയ്യുന്നത്. ബാംഗ്ലൂർ സിറ്റിയിൽ നിന്നും ഇലക്ട്രോണിക് സിറ്റി, തമിഴ് നാട്ടിലെ ഹൊസ്സൂരിലേക്കു പോകുന്ന പ്രധാന പാത ഈ വഴികളിൽ നിന്നും എളുപ്പത്തിൽ ഇവിടേക്ക് എത്തിച്ചേരാനാവും. ബന്നാർഘട്ട റോഡിൽ നിന്നും ഹുളിമാവ് വഴിയും ബേഗൂരിലേക്ക് എത്തിച്ചേരാനാവും. ബൊമ്മനഹള്ളിയിൽ നിന്നും ഹൊങ്കസാന്ദ്ര വഴിയും ബേഗൂരിലേക്ക് എത്തിച്ചേരാനാവുന്നു. ഇലക്ട്രോണിക് സിറ്റിയിൽ നിന്നും ബേട്ടദാസണ്ണപുര വഴി ബേഗൂരിൽ എത്താനാവുന്നു.
ചിത്രശാല
900px|നടുവിൽ|അമ്പലത്തിനു മുന്നിലെ തടാകം
അവലംബം
വർഗ്ഗം:കർണാടകയിലെ ക്ഷേത്രങ്ങൾ വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
മണ്ണിടിച്ചിൽ
മണ്ണിടിച്ചിൽ എന്നത് ഒരുസ്ഥലത്തെ ഒരു ലയർ മണ്ണ് ഒലിച്ചു പോരുന്ന അവസ്ഥ ആണ്. അത് ഉരുൾ പൊട്ടൽ പോലെ ഭീകരം അല്ല. കാരണം പെയ്യുന്ന മഴവെള്ളം താങ്ങി നിന്ന് മൃദുവായ ഭാഗത്തെ മണ്ണ് ഇളകി ഒലിച്ചു പോരുന്നത് കൊണ്ട് കുറച്ചു സ്ഥലത്തു മാത്രമേ അപകടം ഉണ്ടാവുകയുള്ളു. മാത്രമല്ല ഭീകരമായ വെള്ളപാച്ചിൽ മണ്ണിടിച്ചിലിനോടൊപ്പം ഉണ്ടാകാറില്ല.
അവലംബം
വർഗ്ഗം:മണ്ണ്
വി. അനാമിക
'''വി. അനാമിക''' സമകാലീന ചിത്രകലാവിദഗ്ദ്ധയാണ്. തമിഴ്‌നാട്ടിലെ ചെന്നൈയിലെ നീലംകരൈയിലാണ് അവർ ജനിച്ചത്. പെയിന്റിങ്ങിൽ അവർ ഉന്നത ബിരുദം നേടിയിട്ടുണ്ട്. 2006 ൽ അവർ സ്കോട്ട്‌ലന്റ് സന്ദർശിക്കുകയും ജപ്പാൻ വുഡ്ബ്ലോക്ക് പ്രിന്റിംഗ് സ്വായത്തമാക്കുകയും ചെയ്തു.
പങ്കെടുത്ത എക്സിബിഷനുകൾ
Invited show
Solo shows
Group Shows
വർഗ്ഗം:വനിതാചിത്രകാർ
പവർ (ഭൗതികശാസ്ത്രം)
ഭൗതികശാസ്ത്രത്തിൽ, പവർ എന്നത് ചെയ്യുന്ന പ്രവൃത്തിയുടെ നിരക്കാണ്. യൂണിറ്റ് സമയത്തിൽ ഉപയോഗിക്കുന്ന ഊർജ്ജത്തിന്റെ തോതിന് തുല്യമാണ് ഇത്. എസ്. ഐ വ്യവസ്ഥയിൽ പവറിന്റെ ഏകകം ജൂൾ പെർ സെക്കന്റ് (J/s) ആണ്. പതിനെട്ടാം നൂറ്റാൻടിൽ ജീവിച്ചിരുന്ന ആവി യന്ത്രം വികസിപ്പിച്ച ജെയിസ് വാട്ടിന്റെ ആദരസൂചകമായി ഇത് വാട്ട് (watt) എന്ന് അറിയപ്പെടുന്നു.
ഏകകങ്ങൾ
ഊർജ്ജത്തെ സമയം കൊണ്ട് ഹരിച്ചാൽ പവർ ലഭിക്കും. പവറിന്റെ എസ്. ഐ ഏകകം വാട്ട് watt (W) ആണ്. ഇത് ഒരു ജൂൽ പെർ സെക്കന്റിന് തുല്യമാണ്. പവറിന്റെ മറ്റ് ഏകകങ്ങൾ എർഗ്സ് പെർ സെക്കന്റ് (erg/s), കുതിരശക്തി (hp), മെറ്റ്റിക് ഹോഴ്സ്പവർ (Pferdestärke)(PS), അല്ലെങ്കിൽ ചെവൽ വേപ്യർ (CV), ഫൂട്-പൗണ്ട്സ് പെർ മിനിറ്റ് എന്നിവയാണ്. ഒരു കുതിരശക്തി എന്നത് 33,000 ഫൂട്ട്-പൗണ്ട്സ് പെർ മിനിറ്റിന് തുല്യമാണ്. അല്ലെങ്കിൽ ഒരു സെക്കന്റിന് ഒരു ഫൂട്ട് വെച്ച് 550 പൗണ്ട് ഉയർത്താൻ വേണ്ട പവർ. ഇത് ഏകദേശം 746 വാട്ടിന് തുല്യമാണ്. dBm, ഫുഡ് കലോറീസ് പെർ അവർ (സാധാരണയായി കിലോകലോറീസ് പെർ അവർ എന്ന് പറയുന്നു), Btu പെർ അവർ (Btuh), ടൺസ് പെർ റെഫ്രിജറേഷൻ (12,000 Btuh) എന്നിവ മറ്റ് ഏകകങ്ങളാണ്.
വൈദ്യുത പവർ :oorgam/samayam
__
കിഴക്കോത്ത് ഗ്രാമപഞ്ചായത്ത്
കോഴിക്കോട് ജില്ലയിലെ കോഴിക്കോട് താലൂക്കിൽ കൊടുവള്ളി ബ്ളോക്ക് കിഴക്കോത്ത് വില്ലേജ് പരിധിയിൽ വരുന്ന ഗ്രാമപഞ്ചായത്താണ് 19.84 ചതുരശ്ര കിലോമീറ്റർ വിസ്തീർണ്ണമുള്ള കിഴക്കോത്ത് ഗ്രാമപഞ്ചായത്ത്.
വാർഡുകൾ
18
അവലംബം
വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
സമേതി, കേരളം
കേരളസംസ്ഥാനത്ത് നടപ്പിലാക്കി വരുന്ന ആത്മ (അഗ്രികൾച്ചറൽ ടെക്നോളജി മാനേജ്മെന്റ് ഏജൻസി)പദ്ധതിയുടെ ഭാഗമായ പരിശീലന കേന്ദ്രമാണ് സമേതി. കൃഷി അനുന്ധ മേഖലയിൽ വിജ്ഞാന വ്യാപനം നൽകുന്ന കേന്ദ്രമാണ് സമേതി. കേരളത്തിൽ തിരുവനന്തപുരത്ത് ആനയറയിൽ വെൺപാലവട്ടം- കഴക്കൂട്ടം- കോവളം ബൈപാസ് റോഡിലാണ് ഇത് സ്ഥിതിചെയ്യുന്നത്. കാർഷിക വകുപ്പ് സെൻട്രൽ സെക്ടർ എക്സ്ടെൻഷൻ റിഫോം സ്കീമിലുൾപ്പെടുത്തി സ്ഥാപിച്ചിരിക്കുന്ന പരിശീലനസ്ഥാപനമാണിത്. 12-12-201 ന് അന്നത്തെ മുഖ്യമന്ത്രിയായിരുന്ന സ. വി.എസ്. അച്യുതാനന്ദൻ കർഷകഭവനവും സമേതി കെട്ടിടവും ഉദ്ഘാടനം ചെയ്തു.
സംഘാടനരൂപം
പദ്ധതിയുടെ വിജയകരമായ നടത്തിപ്പിന് ജനറൽ കൗൺസിൽ (General Council),എക്സിക്യൂട്ടീവ് കൗൺസിൽ (Executive Council), സമേതി ഡയറക്ടർ (Director SAMETI) മറ്റ് സ്റ്റാഫ് എന്നിങ്ങനെ രൂപപ്പെടുത്തിയിരിക്കുന്നു.
കോഴ്സുകൾ
മറ്റ് മുഖ്യ പരിശീലന പരിപാടികൾക്കുപുറമേ ഹൈദരാബാദിലെ മാനേജ് (MANAGE) എന്ന സംഘടനയുമായിച്ചേർന്ന് വിദൂരവിദ്യാഭ്യാപരിപാടിയായ PGDAEM ൽ പരിശീലനം നൽകുന്നു.
പരിശീലനം
പങ്കാളിത്ത പരിശീലനപദ്ധതിയാക്കാണ് സമേതി മുഖ്യസ്ഥാനം നൽകുന്നത്. സന്ദർശനം, ഗ്രൂപ്പ് ചർച്ച, അനുഭവങ്ങൾ പങ്കുവയ്ക്കൽ എന്നിവയും പരിശെീലനത്തിലുൾച്ചേർത്തിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:കാർഷികകേരളം
ദ വോൾവറീൻ (ചലച്ചിത്രം)
2009 ആഗസ്റ്റിലാണ് മക്കുറി തിരക്കഥ രചന തുടങ്ങിയത്. 2010 ഒക്ടോബറിൽ ഡാരൺ അരോൺസ്കി ചിത്രം സംവിധാനം ചെയ്യാൻ തയ്യാറായി. അരോൺസ്കിയുടെ വിടവാങ്ങലും 2011-ലെ തൊഹോക്കു ഭൂകമ്പവും സുനാമിയും മൂലം 2011 മാർച്ചിൽ പ്രൊജക്ട് നീട്ടിവെച്ചു. 2011 ജൂണിൽ മാങ്കോൾഡ് ചിത്രത്തിന്റെ സംവിധാനം ഏറ്റെടുത്തു. 2011 സെപ്തംബറിൽ ബോമ്പാക്കിനെ തിരക്കഥ പൂർത്തിയാക്കാനായി സമീപിച്ചു. 2012 ജൂലൈ ആദ്യ വാരത്തോടെ കഥാപാത്രവിഭജനം നടത്തുകയും അവസാനത്തോടെ ന്യൂ സൗത്ത് വെയിൽസിൽ വച്ച് ചിത്രീകരണം ആരംഭിക്കുകയും ചെയ്തു. പിന്നീട് ആഗസ്റ്റിൽ ചിത്രീകരണത്തിനായി ടോക്കിയോയിലേക്ക് പോവുകയും ഒക്ടോബറിൽ ന്യൂ സൗത്ത് വെയിൽസിൽ തിരിച്ചെത്തുകയും ചെയ്തു. പോസ്റ്റ് പ്രൊഡക്ഷന്റെ (നിർമ്മാണത്തിന് ശേഷം) സമയത്താണ് ചിത്രം ത്രിമാന പതിപ്പാക്കി മാറ്റിയത്.
2013 ജൂലൈ 24-ന് ചിത്രം അന്തർദേശീയതലത്തിൽ തിയേറ്ററുകളിലെത്തി. ജൂലൈ 25-ന് ഓസ്ട്രേലിയയിലും 26-ന് അമേരിക്കയിലും റിലീസ് ചെയ്തു. നിരൂപകരിൽ നിന്നും മികച്ച അഭിപ്രായങ്ങൾ ലഭിച്ച ചിത്രം വാണിജ്യപരാമായും വിജയമായിരുന്നു. ചിത്രത്തിന്റെ നിർമ്മാണച്ചെലവായ $120 ദശലക്ഷത്തിന്റെ ഏകദേശം 3.5 ഇരട്ടിയായ $414.8 ദശലക്ഷം ലോകത്തൊട്ടാകെയുള്ള പ്രദർശനശാലകളിൽ നിന്നായി ചിത്രം ശേഖരിച്ചു.
വികസനം
2009 സെപ്തംബറിൽ എക്സ്മെൻ ഒർജിൻസ്: വോൾവറീന്റെ സംവിധായകനായ ഗേവിൻ ഹുഡ് ജപ്പാനിൽ നടക്കുന്ന ഒരു തുടർക്കഥയ്ക്ക് സാധ്യതയുണ്ടെന്ന് പറഞ്ഞിരുന്നു. ലോഗൻ ജപ്പാനിലെ ബാറിലിരുന്ന് കുടിക്കുന്നതായി പോസ്റ്റ് ക്രെഡിറ്റ്സ് (ചലചിത്രത്തിന് ശേഷം കാണിക്കുന്ന രംഗങ്ങൾ) രംഗങ്ങളൊന്നിലുണ്ട്. അത്തരത്തിലുള്ള സ്ഥലമായിരുന്നു ക്രിസ് ക്ലാരെമോണ്ടിന്റെയും ഫ്രാങ്ക് മില്ലറുടെയും 1982-ലെ ലിമിറ്റഡ് സീരിസിന്റെ വിഷയം. എന്നിരുന്നാലും ജാക്ക്മാന് “ലോഗൻ ആരാണെന്നും, എങ്ങനെയാണവൻ വോൾവറീനായതെന്നുമാണ് നമുക്ക് സമർത്ഥിക്കേണ്ടത്” എന്ന് തോന്നിയതിനാൽ ആദ്യത്തെ ചിത്രത്തിൽ  അതുൾപ്പെടുത്തിയിരുന്നില്ല. തനിക്കേറ്റവും ഇഷ്ടപ്പെട്ട വോൾവറീൻ കഥകൾ ക്ലാരെമോണ്ടിന്റെയും മില്ലറുടെയും തുടർക്കഥകളാണെന്ന് ജാക്ക്മാൻ സാക്ഷ്യപ്പെടുത്തുന്നു. ജപ്പാൻ-കേന്ദ്രിത കഥകളെപ്പറ്റി ജാക്ക്മാൻ പറയുന്നു, “ഞാൻ നിങ്ങളോടൊരിക്കലും കള്ളം പറയില്ല, ഞാൻ കഥാകൃത്തുക്കളുമായി സംസാരിച്ചുകൊണ്ടിരിക്കുകയായിരുന്നു…കോമിക് പുസ്തകങ്ങളിലെ ജാപ്പനീസ്വീരകഥകളുടെ വലിയൊരു ആരാധകനാണ് ഞാൻ ”. എക്സ്മെൻ ഒർജിൻസ്: വോൾവറീൻ റിലീസ് ചെയ്യുന്നതിന് മുമ്പ് ലോറൻ ഷൂലർ ഡോന്നർ, സൈമൺ ബ്യൂഫോയിയെ തിരക്കഥാരചനയ്ക്ക് വേണ്ടി സമീപിച്ചിരുന്നു. എന്നാൽ ആത്മധൈര്യമില്ലാഞ്ഞതിനാൽ ബ്യൂഫോയി പിന്മാറി. 2009 മെയ് 5-ന്, ചിത്രത്തെക്കുറിച്ചുള്ള ആദ്യത്തെ അറിയിപ്പ് വന്ന് നാല് ദിവസങ്ങൾക്ക് ശേഷം, ഔദ്യോഗികമായി തുടർചലച്ചിത്രം അംഗീകരിച്ചു. എക്സ്മെന്നിലൂടെ വേണ്ടത്ര ശ്രദ്ധ കൈവരിക്കാൻ സാധിക്കാതെ പോയ ക്രിസ്റ്റഫർ മക്കുറി, 2009 ഓഗസ്റ്റിൽ ചിത്രത്തിന്റെ തിരക്കഥാരചനയ്ക്കായി സമീപിച്ചു. ലോറൻ ഷൂലർ ഡോന്നർ പറഞ്ഞത് പ്രകാരം ജാപ്പനീസ്പ്രഭുവിന്റെ മകളായ മാരിക്കോയും വോൾവറീനും തമ്മിലുള്ള ബന്ധത്തിനും, ജപ്പാനിൽ വെച്ച് അയാൾക്കെന്തു സംഭവിക്കുന്നു എന്നതിനുമായിരിക്കും തുടർച്ചിത്രം ഊന്നൽ കൊടുക്കുക. നിഞ്ചാ, സമുറായി തുടങ്ങിയ വിഭാഗങ്ങളും കാഠ്നാ കത്തികളും വിവിധ ആയോധനമുറകളും ഉള്ളതിനാൽ വോൾവറീന്റേത് ഒരു പ്രത്യേക ആയോധന ശൈലിയായിരിക്കുമെന്നും അതുകൊണ്ട് തന്നെ തന്മയത്വത്തിനു വേണ്ടിയാണ് ജപ്പാനിൽ വച്ച് ചിത്രീകരിക്കുന്നതെന്നും അവർ പറഞ്ഞു. 2010 ജനുവരിയിൽ നടന്ന പീപ്പിൾസ് ചോയിസ് അവാർഡ്ദാന സമയത്ത്, ചിത്രീകരണം 2011-ൽ തുടങ്ങുമെന്ന്  ജാക്ക്മാൻ  പറഞ്ഞു. 2010 മാർച്ചിൽ തിരക്കഥ തയ്യാറായിയെന്നും ജനുവരിയിൽ നിർമ്മാണം തുടങ്ങാൻ സാധിക്കുമെന്നും മക്കുറി അറിയിച്ചു. ബ്രെയാൻ സിങർ സംവിധാനത്തിൽ നിന്നും പിന്മാറിയതോടെ ഡാരൺ അരോൺസ്കിയും പിന്മാറാൻ ഒരുങ്ങുകയാണെന്ന് അടുത്ത വൃന്ദങ്ങൾ അറിയിച്ചു.
ചിത്രീകരണം
$100 മില്യണിന്റെ ബജക്റ്റിൽ 2012 ജൂലൈ 30, തിങ്കളാഴ്ച ബോട്ടണി ബേയുടെ തീരത്ത് വച്ച് ചിത്രീകരണം ആരംഭിച്ചു. ആഗസ്റ്റ് 2-നു അവിടുത്തെ ചിത്രീകരണം അവസാനിച്ചു. ആഗസ്റ്റ് 3-ൽ നിർമ്മാണം പിക്റ്റണിലേക്ക് മാറ്റി. ആഗസ്റ്റ് 25-ന് നിർമ്മാണം ടോക്കിയോയിലേക്ക് നീങ്ങുകയാണെന്നും വൈകാതെ ചിത്രീകരണം തുടങ്ങുമെന്നും മാങ്കോൾഡ് ട്വിറ്ററിൽ കുറിച്ചു. ചിത്രത്തിലെ മരണാനന്തര രംഗങ്ങൾക്ക് വേണ്ടിയുള്ള ഷോട്ടുകൾ ടോക്കിയോ ടവറിലും സൊജോജി ക്ഷേത്രത്തിലുമാണ് ചിത്രീകരിച്ചത്. 2012 സെപ്തംബർ 4-ന് ഫുകുയാമ, ഹിരോഷിമയിലെ ഫുകുയാമ സ്റ്റേഷനു പുറത്തു വച്ച് ചിത്രീകരണം നടത്തി. ടൊമനൗറയിൽ (ഫുകയാമയിലുള്ളൊരു തുറമുഖം) വച്ചു നടന്ന ചിത്രീകരണം സെപ്തംബർ 11-നാണ് അവസാനിച്ചത്. ഒക്ടോബർ 8-ന് നിർമ്മാണം സിഡ്നിയിലേക്ക് നീങ്ങി. പിന്നത്തെയാഴ്ച പാരമട്ടയിൽ വച്ച് ചിത്രീകരണം നടന്നു. ‘’എക്സ്മെൻ : ദ ലാസ്റ്റ് സ്റ്റാന്ഡി’’ന് ശേഷം നടക്കുന്ന സംഭവങ്ങളായിരിക്കും ചിത്രത്തിലുണ്ടാവുകയെന്ന് മാങ്കോൾഡ് വെളിപ്പെടുത്തി. ഒക്ടോബർ 25-ന് സിഡ്നിയിലെ ഒളിമ്പിക് പാർക്കിലേക്ക് ചിത്രീകരണം മാറ്റി. പിന്നീട് നവംബർ 1-ന് മഞ്ഞു മൂടികിടക്കുന്ന ജപ്പാൻ ഗ്രാമത്തിൽ വച്ച് ചിത്രീകരണം നടത്തി. നവംബർ 10-ന് സുറി കുന്നുകളിൽ വച്ച് ചിത്രീകരണം നടത്തി. നവംബർ 21-ന് ചിത്രീകരണം പൂർണ്ണമായി.
സംഗീതം
2012 സെപ്തംബറിൽ മാക്രോ ബെൽറ്റ്റാമി സംഗീത-നിർവ്വഹണത്തിനുള്ള കരാർ ഒപ്പു വെച്ചു. മാങ്കോൾഡിന്റെയൊപ്പം 3:10 റ്റൂ യൂമ എന്ന ചിത്രത്തിൽ മാക്രോ മുമ്പ് പ്രവർത്തിച്ചിട്ടുണ്ട്. ആ ചിത്രത്തിലെ സംഗീതത്തിന് ഓസ്കർ അവാർഡിന് അദ്ദേഹം നാമനിർദ്ദേശം ചെയ്യപ്പെടുകയുണ്ടായി.
വിപണനം
2012 ഒക്ടോബർ 29-ന് മാങ്കോൾഡും ജാക്ക്മാനും തമ്മിലുള്ള തത്സമയ സംഭാഷണം തങ്ങളുടെ  വെബ്സൈറ്റിലും  യൂട്യൂബിലും പ്രക്ഷേപണം ചെയ്തിരുന്നു. . 2013 മാർച്ച് 27-ന് ആദ്യ അമേരിക്കൻ ട്രെയിലറും അന്തർദേശീയ ട്രെയിലറും പുറത്തു വന്നു. ജി.ഐ. ജോ: റിടേലിയേഷൻ എന്ന ചിത്രവുമായി ട്രെയിലർ പിന്നീട് കൂട്ടിച്ചേർത്തു. 2013 ഏപ്രിൽ 18-ന് മൂന്നാമത്തെ ട്രെയിലർ പുറത്തിറങ്ങി.
സ്വീകരണം
ചിlത്രത്തിന് വൻ സ്വീകരണമാണ് പ്രേക്ഷകരിൽ നിന്നും ലഭിച്ചുകൊണ്ടിരക്കുന്നത്.
ടിനാന്തേ
മരാന്തേസി സസ്യ കുടുംബത്തിലെ ഒരിലച്ചെടിയാണു ടിനാന്തേ. മരാന്തേ, കലേത്തിയ എന്നീ ഇലച്ചെടികളോട് സാമ്യമുണ്ട്ബ്രസീലിലാണു പ്രധാനമായും കണ്ടുവരുന്നത്. ഇലകളുടെ ഭംഗി കാരണം ലോകമെങ്ങും ഒരുദ്യാന സസ്യമായി വളർത്തി വരുന്നു.
References
വർഗ്ഗം:സസ്യങ്ങൾ - അപൂർണ്ണലേഖനങ്ങൾ
തൻക്വീദി ഓർ തഖാബുലി മുതലിയ
ഷമീം താരീഖ് രചിച്ച ഉറുദു  സാഹിത്യ നിരൂപണമാണ്തൻക്വീദി ഓർ തഖാബുലി മുതലിയ. 2015 ലെ കേന്ദ്ര സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
പഞ്ചേത
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് പഞ്ചേത. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് പഞ്ചേത സ്ഥിതിചെയ്യുന്നത്. പഞ്ചേത വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് പഞ്ചേത ൽ 339 വീടുകൾ ഉണ്ട്. ആകെ ജനസംഖ്യ 1761 ആണ്. ഇതിൽ 918 പുരുഷന്മാരും 843 സ്ത്രീകളും ഉൾപ്പെടുന്നു. പഞ്ചേത ലെ സാക്ഷരതാ നിരക്ക് 73.94 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. പഞ്ചേത ലെ 6 വയസ്സിനു താഴെയുള്ള കുട്ടികളുടെ എണ്ണം 191 ആണ്. ഇത് പഞ്ചേത ലെ ആകെ ജനസംഖ്യയുടെ 10.85 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 742 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 519 പുരുഷന്മാരും 223 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 72.64 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 32.08 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
പഞ്ചേത ലെ 575 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
എലേന അപ്രിലേവ
റഷ്യക്കാരിയായ ഒരു എഴുത്തുകാരിയായിരുന്നു എലീന ഇവാനോവ്ന അപ്രിലേവ (Elena Apreleva) (Елена Ивановна Апрелева), (24 ഫെബ്രുവരി 1846 - 4 ഡിസംബർ 1923). ജനനനാമം ബ്ലാറംബർഗ്. ഇവർ ഇ അർദൊവ് (E. Ardov) എന്ന തൂലികാനാമത്തിലും അറിയപ്പെടുന്നു. ഓർമ്മക്കുറിപ്പ്, നാടകങ്ങൾ, ബാലസാഹിത്യങ്ങൾ എന്നിവയും എലേന എഴുതിയിരുന്നു.
ആദ്യകാല ജീവിതവും വിദ്യാഭ്യാസവും
എലീന ബ്ലാറംബർഗ് ഒരെംബർഗ്  ബെൽജിയക്കാരനായ സൈനിക ഭൂശാസ്ത്രജ്ഞനായ ഇവാൻ ഫ്യോദൊറോവിച്ച് ബ്ലാരൻബെർഗൈന്റെയും ഗ്രീക്ക്കാരിയായ എലേന പാവ്ലോവ്നയുടെയും മകളായി ജനിച്ചു. 1854-ൽ, മാതാപിതാക്കൾ ഒവെൻബർഗിൽ നിന്ന് എലീനയെയും അവളുടെ രണ്ടു സഹോദരന്മാരെയും സെയ്ന്റ് പീറ്റേർസ്ബർഗിലേയ്ക്ക് മാറ്റി. അവിടെ അവർ ട്യൂട്ടർമാരിലൂടെ അഭ്യസിച്ചു, അദ്ധ്യാപകവൃത്തിയിൽ പ്രവേശിക്കാനായി അവർ സർക്കാർ നടത്തുന്ന പരീക്ഷ പാസായി.
എഴുത്ത് ജീവിതം
സമകാലീന സമൂഹത്തിനും അധ്യാപനത്തിനും പ്രാധാന്യം നൽകിക്കൊണ്ടായിരുന്നു അപ്രീലിയുടെ കൃതികൾ. 1868 ൽ തന്റെ കൃതികൾ ചരിത്രപരവും വിദ്യാഭ്യാസപരവുമായ ജേർണലുകളിൽ പ്രസിദ്ധീകരിക്കാൻ തുടങ്ങി. 1876-ൽ അവർ റഷ്യയിൽ നിന്ന് പോയി പാരിസിൽ താമസിച്ചു. അവിടെ ഇവാൻ ടർഗനേവ്  എന്ന വിഖ്യാതനായ റഷ്യൻ എഴുത്തുകാരന്റെ കീഴിൽ, ഗ്ലിറ്റിൽ ഇല്ലാത്ത ഗ്വിൽട്ടി (Без вины виноватые) പൂർത്തിയാക്കി. 1877 ൽ വെസ്റ്റ്നിക്ക എവ്രോപിയിൽ ആദ്യമായി പ്രത്യക്ഷപ്പെട്ടതായിരുന്നു ഈ ചെറിയ നോവൽ. പിന്നീട് ടർഗനേവിന്റെ പ്രിയപ്പെട്ട ഓപ്പെറസംഗീതജ്ഞനായ പൗളീൻ വയാർഡാട്ടിന്റെ അനാഗ്രാം എന്ന നാടകവും അവർ പിന്നീട് സൃഷ്ടിച്ചു.
കൂടുതൽ നോവലുകളും നോവലറ്റുകളും അവർ പ്രസിദ്ധീകരിച്ചു. വസ്യുത, ലിറ്റിൽ കൗണ്ടസ്സ്, തിമൊഫെയ്, അന്ന, അന്നത്തെ കുട്ടികളുടെ പ്രസിദ്ധീകരണങ്ങളായ ദെലൊ ആൻഡ് നിവ, അതുപോലെയുള്ള കുട്ടികൾക്ക് വേണ്ടിയുള്ള മറ്റ് പ്രസിദ്ധീകരണങ്ങൾ എന്നിവയിൽ പ്രസിദ്ധീകരിച്ചു. 1889-1906 കാലഘട്ടത്തിൽ അപ്പേവിയേല മധ്യേഷ്യയിലേക്ക് താമസം മാറി. മോസ്കോ കേന്ദ്രമാക്കി പ്രവർത്തിക്കുന്ന റസ്കിയി വൈഡോമോസ്തിയിൽ അവർ ഏകദേശം അറുപത് ചെറുകഥകളും ലേഖനങ്ങളും രചിച്ചു. അവിടെവച്ച് ക്രിമിയൻ സ്കെച്ചുകൾ, യഥാർഥ 26 മദ്ധ്യ ഏഷ്യൻ രേഖാചിത്രങ്ങൾ , ഇവാൻ ടർഗെനിവ്, അലക്സാ പിസെൻസ്സ്കി , നിക്കോളായ് ഷെൽഗുനോവ് എന്നിവയുൾപ്പെടെ നിരവധി സ്മരണകൾ പ്രസിദ്ധീകരിച്ചു. 1898 ൽ അവളുടെ ബ്രോക്കൺ ഷോർഡ്സ് (Битые черепки) മോസ്കോയിലെ മാലി തിയറ്ററിൽ പ്രദർശിപ്പിച്ചു. അവരുടെ മധ്യേഷ്യയിലെയും ക്രിമിയയിലെയും ജനവംശശാസ്ത്രവിവരണങ്ങളും ഈ സംസ്കാരത്തെ റഷ്യൻ വായനക്കാർക്ക് കൈമാറൻ ഇടയാക്കി.
സ്വകാര്യ ജീവിതം
സോഫിയ അലക്സേവ്ന പീറ്റർ ദ ഗ്രേറ്റ്സിൻറെ സഹോദരിയും റീജന്റും ആയിരുന്നു. ഇലിയാറെപിൻ വരച്ച അവരുടെ ഛായാചിത്രത്തിന്റെ മോഡൽ അപ്രിലേവ ആയിരുന്നു,